Nikolić Putinu zahvalio na ruskom za orden prijateljstva (video) - Sputnjik Srbija\n20:11 04.11.2017 (osveženo 20:12 04.11.2017) Preuzmite kraći link\nRuski predsednik Vladimir Putin uručio je danas predsedniku Nacionalnog saveta za koordinaciju saradnje sa Ruskom Federacijom i NR Kinom Tomislavu Nikoliću Orden prijateljstva za veliki lični doprinos u jačanju strateškog partnerstva i prijateljskih veza između Rusije i Srbije.\n© Foto : SLUZBA ZA SARADNjU SA MEDIJIMA PREDSEDNIKA REPUBLIKE\n„Svako ko odlikuje razmišlja kome daje orden, kao i onaj ko prima odlikovanje razmišlja od koga ga je primio“, rekao je Nikolić uoči svečane ceremonije.\nOn je podsetio i da je 2014. godine odlikovao Putina najvišim srpskim priznanjem — Ordenom Republike Srbije na velikoj ogrlici. Ukaz o dodeli Ordena prijateljstva Putin je potpisao 30. maja 2017. godine, u vreme dok je Nikolić još obavljao funkciju predsednika Srbije.\nVisoka državna nagrada Ruske Federacije bivšem predsedniku Srbije je uručena u Kremlju, na svečanosti povodom Dana nacionalnog jedinstva.\nOrden prijateljstva dodeljuje se stranim državljanima za posebne zasluge u jačanju mira, prijateljstva...\n„Ovaj orden u ime građana Srbije dobijam od Ruske Federacije, države koja za Srbiju i srpski narod istorijski predstavlja najbližeg prijatelja i saveznika. Ovaj orden dobijam od ruskog naroda, koji nam je blizak po poreklu, jeziku, veri, istoriji, sa kojim gradimo zajedničku budućnost“, rekao je Nikolić na ruskom jeziku na ceremoniji.\nNikolić je izrazio zadovoljstvo što je Putin, kako je rekao, prepoznao napore koje je on kao predsednik Srbije, od maja 2012. do maja 2017. godine, „uložio da i pored mnogobrojnih teškoća i prepreka naše odnose dovedemo do nivoa strateških“. Nikolić je u razgovoru sa novinarima rekao da su „novi predsednik i Vlada Srbije na istom putu da razvijaju saradnju sa Rusijom“.\nOn je naveo da je Kancelariju, na čijem je čelu, osnovala Vlada Srbije, a da su devet ministara članovi Saveta i naglasio je da će uskoro biti novih programa saradnje sa Rusijom, ali nije precizirao o čemu je reč.\n„Na dobrom smo putu da bolje sarađujemo, očekujemo ruske investitore“, rekao je Nikolić.\nOn je, međutim, ocenio i da spoljnotrgovinska razmena nije u skladu sa dobrim odnosima koje imamo Rusijom. Nikolić je takođe naglasio i da niko ozbiljan u Srbiji nije bio protiv saradnje sa prijateljskom Rusijom sa kojom nas vežu tradicionalne istorijske, religiozne, kulturne i druge veze.\nDržavna nagrada Rusije — Orden prijateljstva dodeljuje se od 1994. godine stranim državljanima za posebne zasluge u jačanju mira, prijateljstva, saradnje i uzajamnog razumevanja među narodima, za zbližavanje i uzajamno bogaćenje kultura. Prošle godine je Ordenom odlikovan proslavljeni srpski režiser Emir Kusturica.


Đani Kalinjano : Nadlanu.com\nPeta internacionalna smotra mode u Beogradu ugostila je ove godine i italijanskog modnog kreatora Đanija Kalinjana\nKalinjano je kreator, koji, prema ocenama kritike, spada u sam vrh Italijanske visoke mode. U holu nove zgrade Narodne banke Srbije, predstaviće se kolekcijom visoke mode i couture line kolekcijom koja promoviše nešto ležerniju formu.\nPublika će moći da vidi više kratkih haljina, sa crvenom i narandžastom kao dominantnom bojom. Od materijala dominiraju saten, šifon, til – rekao nam je Kalinjano, naglašavajući da su njegovi modeli namenjeni ženama s jakim karakterom koje znaju šta hoće od života.\nNjegovu modnu reviju publika je mogla da vidi u Milanu i Rimu, dva grada u kojima Kalijano najviše radi.\n- Već spremam i sledeću reviju u kojoj će dominirari zlatna i ljubičasta boja. Poručio bih ženama da, pre svega, nose odeću u kojoj se najbolje osećaju. Trebalo bi ipak da vode računa i o garderobi koje im najbolje pristaje. Veoma je bitno nači taj balans i nositi garderobu u kojoj se lepo osećamo, ali i izbegavati odeću koja nas može naružiti ili učiniti smešnim.\nIskoritili smo priliku da s ovim modnim kreatorom prorazgovaamo i o drugim stvarima koje muče modnu industriju...\n- Da, znam da je jedna mlada manekenka, na žalost, umrla od posledica anoreksije. Ne bih želeo da budem grub, ali ima i ostalih problema i ne mislim da je svet mode jedini krivac za anoreksiju, Mršavih devojaka imate na svakom koraku, u prodavnici, na ulici. Loše je to što se deslio, ali to je posledica više faktora – izričit je Kalijano koji smatra da je pitanje anoreksije, pre svega, lični problem.\nItalijanski kreator visoke mode porazgovaro je s nama i o cenama njegovih modela, iako nije hteo izričito da pomene nijednu cifru, rekao je da se nada da će njegove kreacije i kad je u pitanju materijalni momenat biti dostupne publici u Beogradu.


Vesti online / Sport / Odbojka / Božidar Maljković posetio Odbojkaški savez Srbije\nBožidar Maljković posetio Odbojkaški savez Srbije\nDelegacija Olimpijskog komiteta Srbije, koju je predvodio Božidar Maljković, predsednik OKS, posetila je u ponedeljak Odbojkaški savez Srbije. To je prva zvanična poseta Božidara Maljkovića jednom sportskom savezu u Srbiji nakon što je izabran za prvog čoveka Olimpijskog komiteta Srbije.\nSusret dve delagacije (s leva na desno): Đorđe Višacki, generalni sekretar OKS-a, Božidar Maljković, predsednik OS-a, Žarko Zećević, potpredsednik OKS-a, Ivan Miljković, potpredsednik OSS-a, Ivan Knežević generalni sekretar OSS-a i Zoran Gajić predsednik OSS-a\nU delegaciji OKS bili su Đorđe Višacki, generalni sekretar, Žarko Zečević, potpredsednik i Damir Štajner, izvšni direktor OSS, a dočekali su ih Zoran Gajić, predsednik OSS, član IO OKS i člana Saveta Saveta za razvoj olimpijskog sporta OKS, Ivan Knežević, generalni sekretar OSS, i Ivan Miljković, prvi potpredsednik OSS, predsednik Sportske komisije i član IO OKS.\nDve delagacije su razgovarale o poboljšanju saradnje i planovima o Olimpijskim igrama u Tokiju i šta je neophodno da bi se plasirale i muška i ženska selekcija.\nZoran Gajić, predsednik OSS, poklonio je odbojkašku loptu “Mikasa” Božidaru Maljkoviću, predsedniku OKS.\nODBOJKA Ivan Miljković napustio Odbojkaški savez Srbije


Presuda suda u Lozani: Albanija dobija tri boda! – Zvornik Danas\nNaslovna/naslovna/Presuda suda u Lozani: Albanija dobija tri boda!\nMeđunarodni sud za sportsku arbitražu u Lozani (CAS) dodijelio je Albaniji tri boda sa prekinutog meča sa Srbijom u Beogradu.\nU obrazloženju presude se navodi da je prekid meča, kao i njegovo kasnije napuštanje, prouzrokovano lošom bezbjednosnom organizacijom, fizičkim nasrtajima navijača i makar jednog redara.\nZbog toga, kaže se dalje, „odgovornim se mora smatrati Fudbalski savez Srbije, a ne Fudbalski savez Albanije“.\nCAS je oborio inicijalnu odluku Uefe sa obrazloženjem da njegova komisija, na osnovu podnijetih dokaza, nije mogla nesumnjivo da utvrdi da je sudija izdao „jasno, direktno i bezuslovno naređenje“ igračima Albanije da nastave meč „na osnovu definitivne odluke da je bezbjednost osigurana“.\nNa drugoj strani, sud u Lozani je podržao prvobitnu odluku Uefe koja se tiče odgovornosti Fudbalskog saveza Albanije u vezi sa dronom i zastavom sa neprimjerenim simbolima. Zbog toga je izrečena novčana kazna od 100.000 evra ostala na snazi.\nPrije suda u Lozani, pa i pre svih medija u Albaniji, vijest je na svom Tviteru objavio premijer te zemlje Edi Rama.\n„Super. To je evropska pravda, tri boda za crveno-crne u Beogradu“, napisao je Rama.\nNa utakmici koja je prošle godine prekinuta na stadionu Partizana u 41. minutu, došlo je do incidenata kada se iznad terena pojavio dron sa zastavom „Velike Albanije“.\nNakon toga su se sukobili i fudbaleri dva tima, a određen broj navijača je našao svoje mjesto na igralištu.\nNakon ove odluke Albanija deli drugo mjesto u kvalifikacionoj grupi I sa selekcijom Danske. Obe ekipe imaju deset bodova, iza Portugalije, koja ih je sakupila 12. Srbija pak sada ima minus dva boda, što naravno znači da više nema ni teoretskih šansi da ode na šampionat Evrope u Francuskoj, javlja RTS.\nalbanija dron srbija utakmica\nZaraženo troje Zvorničana


Prednja i zadnja osovina su potpuno elastični sistem vešanja sa malim vibracijama i dobrom udobnošću. Niska stepenasta platforma za udoban pristup. EPS (električni servo upravljač) nije obavezan, sila je 8-12N, rukovaocu je lako.\nVučni motor naizmenične struje je besplatno održavanje, a troškovi su znatno smanjeni. Pokrivna ploča električnog upravljanja može se lako demontirati i pogodna je za puštanje u rad i održavanje električnog sistema upravljanja.\nŠasija, pogonska osovina, upravljačka osovina i tako dalje dizajnirani su na osnovu velike čvrstoće i mogu da ispune uslove rada pod velikim opterećenjem. Sistem napajanja ima visoku efikasnost i kompletne zaštitne funkcije, pouzdanost i radni vek su znatno poboljšani.


Kako rešiti konflikt putem medijacije?\nS obzirom na činjenicu da se u svakodnevnom životu susrećemo sa konfliktima, da su oni realni i neizbežni, potrebno je upoznati se i sa načinima za njihovo konstruktivno prevazilaženje. Kroz saradnju i razgovor postižu se dogovori i brojna rešenja za problem. Za stažiste/kinje ovogodišnjeg „Programa stažiranja za mlade - pripadnike manjina u državnim institucijama u Srbiji“, Kancelarija za ljudska i manjinska prava organizovala je u utorak, 15. maja 2015. godine, radionicu na temu ”Medijacija”.\nU cilju razrešenja konflikata primenjuju se različite tehnike ali je, pre svega, prvi korak u njegovom razrešenju da se identifikuje, da mu se da legitimitet i prizna njegovo postojanje.Medijacija predstavlja jedan od alternativnih načina razrešenja konflikata, koji uključuje treću, neutralnu stranu u proces, koja pomaže stranama u konfliktu da na konstruktivan način dođu do obostarno prihvatljivog, integrativnog rešenja.\nTanja Srećković je učesnicima radionice predstavila osnove medijacije, oblasti primene, njene prednosti u odnosu na druge postupke, ulogu medijatora u procesu medijacije, karakteristike komunikacije, kao i primere dobre prakse i izazove u primeni ovog modela rešavanja konflkata u Srbiji. Takođe, stažisti su upoznati sa fazama medijacije, kroz koje prolaze strane, ukoliko se opredele za proces. Posebno je naglašena važnost antidiskriminativne prakse u medijaciji. Kroz interaktivni rad, stažisti/kinje su uvežbavali interventnu tehniku dekonstrukcije predrasuda.\nTokom ove radionice stažisti su usvojili znanja o postupku medijacije kojim se omogućava stranama u sukobu da problem sagledaju na drugačiji način, da se čuju, da se pomere iz početnih pozicija u kojima se nalaze i da čuju potrebe druge strane, kao i načinima da se smanji netrpeljivost, nepoštovanje među stranama i razbiju stereotipi i predrasude, ukoliko postoje o drugoj strani.\nZa razliku od drugih postupaka, u medijaciji su strane, saradnici u procesu, do postizanja konsenzusa oko obostrano prihvatljivog rešenja. Stažisti/kinje su aktivnim učešćem u radionici pokazali zainteresovanost za sadržaje koji su predstavljeni, kao i motivisanost za primenu stečenih saznanja u svakodnevnim empirijskim situacijama. Radionica je imala za cilj da se mladi osposobe da budu posrednici u sukobima (medijatori) i na taj način uzmu aktivno učešće u procesima rešavanja sukoba.\n"Program stažiranja za mlade – pripadnike manjina u državnim institucijama u Srbiji" sprovodi Kancelarija za ljudska i manjinska prava uz finansijsku podršku Ambasade Velike Britanije u Beogradu.


Šta vakcinacija protiv koronavirusa donosi trudnicama? - CORONAfacts\nHome Vakcine Šta vakcinacija protiv koronavirusa donosi trudnicama?\nNajnovija istraživanja stručnjaka pokazala su da pojedine trudnice pozitivno reaguju na vakcinaciju protiv koronavirusa, te da su antitela stečena vakcinacijom putem pupčane vrpce i mleka dobile i njihove bebe.\nNajnovije istraživanje lekara iz klinike u Bostonu koje je sprovedeno na grupi od 131. žene pokazalo je da su žene koje su primile mRNA vakcine(Moderna i BioNTech) tokom trudnoće prenele antitela i na svoje bebe.\nLekari su upoređivali odgovore tela na vakcinaciju trudnica i dojilja sa reakcijama onih koje nisu trudne i koje su preležale infekciju COVIDOM-19. Ispostavilo se da one koje vakcinisane razvijaju bolji otpor protiv virusa od ostalih grupa.\nIstraživači su takođe pronašli antitela u majčinom mleku i pupčanoj vrpci vakcinisanih žena, te se osnovu toga zaključilo da su majke prenele antitela i na svoju decu, što je jako dobro za novorođenčad.\nIpak, vakcinacija trudnica još uvek nije zvanično preporučena iako tokom tokom brojnih procesa testiranja vakcina nisu pronađeni štetni efekti kod žena koje bile trudne, a trenutno ne postoji nijedno istraživanje koje je pokazalo da vakcinacija može biti štetnija za trudnice nego za žene koje nisu trudne. Da li se vakcinacija preporučuje tokom trudnoće zavisi od koristi i rizika koje može izazavati i tome bi trebalo individualno razgovarati sa lekarima.\nPrevious articleProdužen lockdown u Beču, Donjoj Austriji i Gradišću\nNext articleEvropska agencija za lekove potvrdila neželjene efekte vakcine AstraZeneca


Ledeni talas u Evropi odneo skoro 90 života - Bizlife.rs\n19:04 Sofija, Bukurešt, 01/02/2012\nNiske temperature u centralnoj i istočnoj Evropi, kakve nisu zabeležene u poslednjih nekoliko decenija, nastavile su se i danas, a broj žrtava ledenog talasa, koji traje već nekoliko dana popeo se na 89. Najmanje 28 osoba smrzlo se tokom noći u istočnoj i centralnoj Evropi, a hladan front je iz Sibira počeo da se širi na zemlje na zapadu i jugu kontinenta.\nZvaničnici navode da je u protekla 24 sata još 13 ljudi preminulo od posledica smrzavanja u Ukrajini, gde su u poslednjih šest dana zbog hladnoće umrle 43 osobe. Vlasti su širom zemlje postavile 1.730 skloništa sa grejanjem, gde se beskućnicima dele čaj, kafa i hrana, a bolnicama je naređeno da ne otpuštaju pacijente koji žive na ulici kako bi ih zaštitili od hladnoće.\nVećina žrtava su upravo osobe bez krova nad glavom, a više od 800 ljudi zatražilo je medicinsku pomoć pošto se temperatura u pojedinim oblastima spustila na 30 stepeni Celzijusa ispod nule.\nIsta temperatura zabeležena je i u delovima Poljske, u kojoj je tokom noći prijavljeno još pet slučajeva smrzavanja, pa je ukupan broj nastradalih od petka porastao na 20.\nU Slovačkoj je od hladnoće umrlo dvoje ljudi, a u Češkoj jedan beskućnik. Snežno nevreme i ledene temperature pogodile su i sve zemlje u regionu.\nU Bugarskoj su zabeležene najniže temperature u poslednjih sto godina koje su odnele još dva života. Dunav je u jednom delu počeo da se ledi, dok je saobraćaj na nekim putevima poremećen, a 400 škola ne radi.\nSnažna bura u zapadnoj Sloveniji potpuno je obustavila teretni saobraćaj u luci Koper, a u pojedinim delovima ove oblasti zabeleženi su udari vetra od 150 kilometara na sat. Škole i vrtići u ovom regionu, koji nisu radili danas, biće zatvoreni i sutra.\nNa hrvatskim ostrvima u severnom Jadranu jutros je padao sneg, u ostalom delu zemlje temperature su ispod nule i duva jak ledeni vetar, dok je zbog jake bure potpuno zatvorena deonica autoputa Zagreb-Rijeka.\nU BiH danas su angažovana dva helikoptera za spasavanje ljudi i dostavljanje hrane do udaljenih sela na severu, a prema podacima službe za spasavanje, zbog snežnih nanosa je odsečeno oko 200-300 uglavnom starijih ljudi. Pojedina sela nemaju struju već dva dana, a ekipe pokušavaju da osposobe mrežu.\nObilan sneg i niske temperature širom Srbije otežavaju saobraćaj i stvaraju probleme u snabdevanju strujom, dok je jedna osoba, koja je nestala za vreme snežne mećave pre nedelju dana, pronađena mrtva, pa je ukupan broj žrtava porastao na pet.\nNa području cele zemlje zabeležene su izuzetno niske temperature, a najhladnije je bilo na Pešterskoj visoravni, oko 33 stepena ispod nule, dok je načelnik štaba za vanredne situacije u Sjenici, u kojoj je već 26 dana vanredna situacija, ponovo apelovao za pomoć od Vlade Srbije i susednih opština.\nIzuzetno hladno vreme zahvatilo je i Crnu Goru, sa vetrom olujne jačine, dok meteorolozi za naredne dane prognoziraju snežne padavine na području cele zemlje, uz jak severni i severoistočni vetar i konstantan pad temperature.\nSibirske hladnoće stigle su i do najjužnijih delova kontinenta, gde inače retko pada sneg, pa su se jutros zabeleli i delovi Atine, gde je temperatura takođe bila ispod nule.\nTokom noći i jutros sneg je padao i u Istanbulu, što je privremeno izazvalo kolaps u saobraćaju, a prema prvim izveštajima jedna osoba je izgubila život na ulicama okovanim snegom i ledom.\nTemperature su znatno pale i na zapadu Evrope. Sneg je pao i na francuskom ostrvu Korzika u Sredozemnom moru, u Italiji su padavine izazvale haos u saobraćaju u severnim gradovima Bolonji i Milanu, a vlasti u Švajcarskoj, Belgiji i Nemačkoj u susret hladnom talasu obezbeđuju dodatne krevete u skloništima za stotine beskućnika.\nU Rumuniji hladnoća kobna po beskućnike\nU Rumuniji, u kojoj je danas zabeležena najniža temperatura ove zime – minus 32,5 stepeni Celzijusovih šestoro ljudi je umrlo od posledica smrzavanja u protekla 24 sata.\nSvih šest ljudi koji su se smrzli bili su beskućnici, iz raznih delova zemlje. Od kada su oluje, velike snežne padavine i mraz zahvatili Rumuniju, od hladnoće je umrlo 14 osoba, prenela je Televizija Realitatea.\nBeskućnici su veliki problem jer se oni skrivaju po napuštenim zgradama i odbijaju da ih policija smesti u bolnice i skloništa.\nDo sada je uprkos tome spaseno 346 beskućnika. Mnogo starih ljudi koji žive sami i nemaju grejanje odbijaju da napuste svoje kuće kada im policajci predlože da ih smeste u bolnicu ili sklonište. U Rumuniji je danas prosečna temperatura oko minus 20 stepeni, posebno na jugu i istoku zemlje, a u Bukureštu je noćas bilo minus 22 stepena.\nMeteorolozi najavljuju da će mraz trajati do 3. februara, nakon čega ponovo dolaze oluje i sneg. Crno more je još uvek smrznuto na oko 30 metara od obale, a zamrznut je i plovni kanal Dunav – Crno More.


O nama – Vatrogasni kongres\nVatrogasni kongres Vatrogasnog saveza Vojvodine predstavlja događaj koji je namenjen stručnoj vatrogasnoj javnosti i osmišljen je da na moderan način učini dostupnim nove tehnologije i time omogući transparentan razvoj vatrogasne struke. Kombinacijom različitih događaja i sadržaja koji su deo samog događaja učesniku se daje mogućnost izbora vrste i kvaliteta željenog sadržaja.\nVatrogasni kongres je razvijen sa ciljem da se vatrogasnoj organizaciji Vojvodine omogući pristup novim tehnologijama, metodama i tehnikama koje mogu da pomognu budući razvoj vatrogasne organizacije kojoj su neophodne inovacije. Primarni cilj je omogućiti dobrovoljnim vatrogasnim društvima da uspostave bliži kontakt i saradnju i da tako nađu način za prevazilaženje svojih “problema”. Promocija vatrogasne kulture I tradicije, iznošenje potreba za ovakvom vrstom očuvanja vatrogasnih vrednosti i definisanje daljih pravaca razvoja dobrovoljnog vatrogastva.\nVatrogasni kongres ima za cilj da objedini na jednom mestu svu stručnu javnost koja se bavi vatrogasnim pozivom ili poslovima. Očekuje se učešće od oko 300 učesnika samog događaja iz ugla struke i 100 učesnika iz ugla nauke. Pored učesnika samog događaja, ovaj događaj ima cilj da okupi i uspostavi saradnju sa organizacijama koje proizvode, prodaju i nude usluge iz ove oblasti ili sličnih domena radi razvoja što kvalitetnije mreže na nivou regionalne saradnje.\nVatrogasni kongres je događaj koji pospešuje rad i uslove rada vatrogasnih organizacija na teritoriji cele Vojvodine kroz konverziju znanja svih njegovih učesnika. Nakon održanog kongresa razvija se novi talas razvijene vatrogasne mreže tako da se razmena informacija vrši na brži i nesmetan način.\nRealizacijom ovakvog tipa događaja ostvaruje se strateška prednost vatrogasne organizacije kroz ostvarene kontakte, formiranje rejtinga, renomea i formiranje resursa koji organizuju ovakav događaj. Sama priprema kampanje za događaj zahteva formiranje brenda samog Vatrogasnog saveza Vojvodine i pozitivne klime u užoj i široj sturčnoj javnosti što otvara mnogobrojne mogućnosti za buduće projekte.\nDogađaj daje mogućnost direktnog kontakta zainteresovanih strana i svih učesnika na jednom mestu i samim tim razmenu znanja, veština, kontakata i dobara. Na ovaj način se stiče jasan uvid u potrebe same organizacije i javnosti, šta je potrebno sledeće postići da bismo imali bolje i bezbednije zajedničko okruženje i uslove života i rada.


Pomoć migrantima podržava 70 odsto građana\nM. D.\t 31. avgusta 2015. 13:18\nU Srbiji 70 odsto građana podržava aktivnosti države na pomoći migranatima kroz obezbeđivanje hrane, vode, smeštaja, lekova i bezbednosti, objavila je danas agencija Faktor plus.\nNa pitanje – Srbija je sve više izložena dolasku migranata iz ratnih područja i drugih delova sveta, kako vidite migrante iz drugih naroda i država – 70 odsto je zaokružilo odgovor – Ljudi su u nevolji i treba im pomoći na pomenute načine.\nPolitički analitičar Dejan Vuk Stanković je rekao na današnjoj konferenciji za novinare da je pitanje migranata jedno od najaktuelnijih u Srbiji i da pokazuje da velika većina građana gleda blagonaklono na aktivnosti države na pomoći migrantima, za razliku od “Orbanove ograde” i incidenata na makedonsko-grčkoj granici.\nDrugi odgovor – treba ima pomoći, a onima koji to hoće omogućiti da se integrišu u naše društvo, zaokružilo je šest odsto ispitanika.\nZa odgovor – to je nevolja za državu, to jest neplanirani troškovi i rizik za bezbednost, koju ne možemo izbeći, opredelilo se 16 odsto ispitanika.\nZa odgovor – to je nevolja koju treba sprečiti i od koje se treba zaštiti bilo je 10 odsto ispitanika, dok je sa “ne znam” ili “nemam stav” odgovorilo 15 odsto ispitanika.\nZa ulazak Srbije u EU 42 odsto građana\nZa ulazak Srbije u EU izjasnilo se 42 odsto građana, dok je 36 odsto bilo protiv, pokazalo je najnovije istraživanje koje je danas objavila agencija Faktor plus.\nPolitički analitičar Dejan Vuk Stanković je na konferenciji za novinare rekao da je procenat podrške evrointegracijama sada dosta manji nego, na primer, pre 10 godina kada bi dve trećine građana smatralo da Srbija treba da postane članica EU, dok je sada podrška pala ispod 50 odsto.\n“Na znam” ili “nemam stav” je u najnovijem istraživanju zaokružilo 22 odsto ispitanika.\n“Na ovakve rezultate je uticala opšta percepcija EU kao kriznog područja, s obzirom na krizu evrozone”, rekao je Vuk Stanković.\nOn je napomenuo da se Srbija uklapa u trend koji su imale druge članice EU – da se sa približavanjem Briselu topi evroentuzijazam.\nVuk Stanković je kazao da su sada u fokusu kriza u Grčkoj i socijano-ekonomska previranja unutar Evrope, kao i da se krizi u EU ne nazire kraj.


VUČIĆ: Sa kineskim vakcinama moglo se u masovnu vakcinaciju | Ekspres.net\n“Nije me bilo sramota da molim, ponasali smo se racionalno”, kazao je Vučić.\nPovezane vesti – SZO donirala zaštitnu opremu Kliničkom centru Srbije\n“Moguće da i sam nisam imao hrabrosti da preduzmemo taj korak i da kažu da smo pokusini kunići i da se iživljavamo na ljudima”, napomenuo je.\n“Tako da smo kinesku i rusku uvezli tek kada su i jedna i druga velika zemlja registrovale te vakcine i prošli sve faze”, istakao je predsednik.\nMinistarka Darija Kisić Tepavčević je na pitanje d ali se odustalo od prvobitnog plana Insittuta Batut za prioritete u vakcinisanju rekla da ništa nije slučajno i da su se prioriteti utvrđivali na osnovu planiranih isporuka i raspoloživih vakcina.\n“Sada smo proširili koncept na masovnu vakcinaciju, jer imamo veće raspolozive vakcine, pa osim prioritetnih grupa to može da učioni i opšta polulacija”.\nPovezane vesti – U Srbiji se protiv koronavirusa vakcinisano više od 76.000 ljudi\nPremijerka Ana Brnabić istakla je da su u svetu samo Izrael i Ujedinjeni arapski emirati imaju masovnu vakcinaciju, prvi sa Fajzerovim, drugi sa kineskim vakcinama, a da najveći broj zemalja još nema nijednu vakcinu.\n“Ponosna sam sto Srbija na incijativu Aleksandra Vučića moze da pomogne i regionu”, dodala je Brnabić.\nOna je dodala da se masovna vakcinacija u Kini ne ože porediti sa drugima, jer je u pitanju ogromna zemlja, ali d aje Srbija razgovarala sa Izraelom o njihovim iskustvima i da ćemo pokušati da repliciramo taj sistem.\nPrimetila je da mnoge zemlje nemaju ni informacione sisteme kao mi, jer sada možemo da pratimo svaku bočicu, a i dalje ćemo se truditi da budemo među prvima.\nPremijerka je precizirala i da je Srbija jedina u svetu dobila i platila kinesku sinofarm vakcinu.\nZahvalila je Kini na odličnim uslovima i dodala da to potvrđuje čelično prijateljstvo te zemlje.\nTags Aleksandar Vučićcovid-19kinakoronavakcinaPandemija\n“DA LI RAZUMETE ŠTA SE DEŠAVA” Vučić: Od 5. marta u zemlju ušlo gotovo 318.000 ljudi “Biće novih privremenih bolnica u Areni, Pioniru, Pinkiju…” VUČIĆ: Danas počinje masovna vakcinacija “Očekujem da danas bude vakcinisano više od 35.000 ljudi”


DOPUNA SAOPŠTENJA O ISPITIVANJU HIGIJENSKE ISPRAVNOSTI VODE ZA PIĆE IZ CENTRALNIH VODOVODA NA TERITORIJI JABLANIČKOG OKRUGA - ZZJZ Leskovac\n23.03.2017 15.05.2018 by zzjzadmin\nPovodom saopštenja koje je ZZJZ Leskovac dana 22.03.2017. godine uputio medijima zbog obeležavanja Svetskog dana voda, ističemo da se podaci o rezultatima ispitivanja higijenske ispravnosti vode za piće iz centralnih vodovoda odnose na teritoriju celokupnog Jablaničkog okruga, odnosno da se radi o zbirnim podacima.\nU vezi toga naglašavamo da su u 2016. godini svi redovno ispitivani uzorci vode za piće iz 9 centralnih vodovoda na teritoriji Jablaničkog okruga (Leskovac, Vlasotince, Crna Trava, Bojnik, Lebane, Medveđa, Sijarinska Banja, Grdelica i Predejane) bili ispravni. Neispravni uzorci registrovani su za vreme velikih padavina u prolećnim mesecima 2016. godine o čemu je javnost blagovremeno obaveštavana i kada su sprovedene sve zakonom propisane mere, kao i zbog sekundarne kontaminacije česama u objektima korisnika koji se snabdevaju vodom za piće iz centralnih vodovoda.\nTakođe ističemo, da su od početka 2017. godine bakteriološka i fizičko-hemijska ispitivanja uzoraka vode za piće iz mreže centralnog vodovoda Leskovac, koja je izvršio ZZJZ Leskovac pokazala da su svi uzorci vode za piće na teritoriji grada Leskovca ispravni, tako da se stanovništvo snabdeva zdravstveno ispravnom vodom za piće.\nNa teritoriji Jablaničkog okruga analizirani uzorci vode za piće iz ostalih osam centralnih vodovoda su ispravni, osim u slučaju kada je u toku februara meseca, usled velikih padavina, došlo do havarije magistralnog cevovoda Lebanskog vodovoda o čemu su obavešteni mediji i javnost i kada su sprovedene sve zakonom propisane mere.


Višković: Pojedini službenici reketiraju investitore – ASinfo Portal\nVišković: Pojedini službenici reketiraju investitore\n24.11.2021. / 13:27\nBANJALUKA – Predsjednik Vlade Republike Srpske kazao je kako pojedini službenici u institucijama reketiraju investitore, tražeći određene usluge kako bi ispunili njihove zahtjeve, zbog čega ti investitori na kraju odustaju od investicije.\nOn je za govornicom Narodne skupštine Republike Srpske kazao kako je to jedan od najvećih razloga zbog kojeg po hitnom postupku želi da osnuje Republičku direkciju za investicije.\n“Nemam problem da kažem da određeni pojedinci u određenim ustanovama te ljude reketiraju i traže uslogu da bi završili posao koji je u njihovoj nadležnosti”, kazao je Višković pravdajući osnivanje Direkcije. Kako će u njoj spriječiti reketiranje, nije objasno.\nTvrdi kako to neće biti ustanova za uhljebljavanje stranačkih kadrova, već skup najboljih ljudi koji će rješavati sva otvorena pitanja sa kojima se jedan investitor suočava.\n“Direkcija ništa neće dijeliti niti išta finansirati. To je servis Vlade, gdje će se sa jednog mjesta rješavati sva otvorena pitanja koja su u datom momentu aktuelna za bilo kog investitora”, kazao je Višković.\nMeđutim, ni sam nije siguran kako će sve funkcionisati.\n“U dopuni zakona nismo obuhvatili sve čime bi se direkcija bavila. Sigurno je da ćemo morati mijenjati još zakonskih rješenja. Namjera je da se Direkcija uspostavi i budžetira kako bi mogli u hodu da rjepšavamo pitanja koja će naići i uslovno rečeno stati na put uspješnog rada. Ne znam koliko ću uspjeti”, kazao je Višković.\nInače, prijedlog za osnivanje direkcije stiže iz ministarstva uprave i lokalne samouprave i to kroz dopunu Zakona o republičkoj upravi. Ipak, ministrica Senka Jujuć nije imala puno šta da kaže, a i ono što je rekla u par rečenica, pročitala je sa papira.\nInače, u obrazloženju Prijedloga zakona navedeno je da su razlozi za njegovo donošenje sadržani u potrebi hitnog preduzimanja mjera radi unapređivanja poslovnog ambijenta i privlačenja domaćih i stranih investicija u Republiku Srpsku. Za finansiranje je predviđen budžet od 1,5 miliona maraka.\nOvo je još jedna u nizu paralelnih institucija koje je ova vladajuca koalicija napravila u poslednjih 15 godina, a koje su se kasnije pokazale kao neuspješne.\nVlada je napravila i par godina kasnije zbog izostanka rezultata ugasila Komisiju za reviziju privatizaciju državnog kapitala, te Specijalno tužilaštvo RS.\nPravljenjem posebnih, paralelnih, institucija, vlast priznaje da postojeće ne funkcionisu ili ih ona ne zna, niti može da ih napravi funkcionalnima.\nTagovi: epublička direkcija za investicije.reketiranje\nOktobarske cijene više za dva odsto


Sednica skupštine Naledovog Saveza za imovinu i ... - Vuković i partneri\nSEDNICA SKUPŠTINE NALEDOVOG SAVEZA ZA IMOVINU I URBANIZAM\nDana 16.06.2020. godine održana je sednica skupštine Saveza za imovinu i urbanizam, organizacionog dela NALEDa. Sednici su prisustvovali Dejan Vuković, rukovodeći partner u advokatskoj kancelariji Vuković i partneri i potpredsednik Saveza, kao i Predrag Miladinović, menadžer sektora Bankarstvo i finansije.\nGost na sednici bila je Jelena Deretić, pomoćnica ministra pravde, koja je predstavila niz aktivnosti koje će omogućiti automatizaciju rada sudova i lakše praćenje sudskih predmeta u periodu od 2020. do 2023. godine.\nPored razgovora o planovima za uvođenje elektronskih servisa u pravosuđe, na sednici se razgovaralo i o drugim aktuelnim temama koje su značajne za privredu i građane.\nU okviru grupe Tema povezanih sa krizom izazvanom COVID-19, razgovaralo se o predlogu od 20 mera za podršku građevinskoj industriji i sektorima infrastrukture i transporta, radu kontakt centra za građane i privredu koji su tokom epidemije mogli da prijave neregularnosti na tržištu izazvane pre svega podizanjem cena lekova, osnovnih životnih namirnica i medicinske i zaštitne opreme, kao i poreskom tretmanu donacija učinjenih od strane kompanija za vreme trajanja COVID-19 krize.\nDiskusija iz oblasti nekretnina i građevinarstva vođena je povodom novog Pravilnika o postupku sprovođenja objedinjene procedure elektronskim putem i Uredbe o lokacijskim uslovima, Projektu Uvođenja Jednošalterskog sistema za upis nepokretnosti u Srbiji – Fazi 2 koji se sprovodi uz podršku Fonda za dobru upravu Vlade Ujedinjenog Kraljevstva. Prezentovani su i rezultati analize o rodnoj ravnopravnosti kojom je utvrđeno da se broj nepokretnosti koje su u vlasništvu žena povećao u odnosu na 2018. godinu i da su žene trenutno vlasnice 13.95% nepokretnosti. Posebna pažnja je posvećena aktuelnim problemima sa neažurnošću podataka Republičkog geodetskog zavoda u slučajevima provera koje se vrše od strane javnih beležnika i preko e-šaltera, kao i problemu nerešavanja starijih predmeta.\nUredba o uplati jednokratne novčane pomoći svim...


Dan online - Sport: Kasni neutralni status - 2021-02-26\nSport ATLETIČARI RUSIJE NEĆE UČESTVOVATI NA EP U DVORANI Kasni neutralni status\nReprezentativci Rusije neće učestvovati na Evropskom atletskom prvenstvu u dvorani u poljskom Torunu, pošto nisu dobili neutralni status. Još ranije je Svjetska atletska federacija zabranila Rusima da sa državnim obilježjima učestvuju na velikim takmičenjima zbog doping afere u ovoj zemlji.\n-Učinili smo sve da se naši sportisti pojave u Torunu. Međutim, mogućnost dobijanja neutralnog statusa biće razmotrena na Savjetu Svjetske atletske federacije 17. i 18. marta, što je za učešće u Torunu prekasno, stoji u saopštenju Ruske atletske federacije.\nRusi neće ni na Olimpijskim igrama moći da koriste svoju zastavu i himnu.\n-Razumijemo svu gorčinu i razočarenje naših sportista i njihovih trenera. Molimo ih da budu strpljivi i da se sistematski pripremaju za ljetnju sezonu, stoji u saopštenju.


Zajednička izjava Putina i Trampa — rezultat višemesečnih diskusija - 12.11.2017, Sputnik Srbija\nIzjava predsednika Rusije i SAD Vladimira Putina i Donalda Trampa o Siriji rezultat je višemesečnih intenzivnih i napetih diskusija, rekao je novinarima viši... 12.11.2017, Sputnik Srbija\nrusija, vesti, svet, sirija, stejt department\n„Izjava se gradila na mesečnim intenzivnim razgovorima sa Rusima i pregovorima iza kulisa. Ovi pregovori su bili veoma napeti, složeni, ali i profesionalni i na kraju uspešni“, istakao je on.\nPredsednici SAD i Rusije potvrdili su da neće dozvoliti podelu Sirije na delove i sfere uticaja, rekao je predstavnik Stejt departmenta.\n„U izjavi se navodi da su i SAD i Rusija čvrsto posvećene teritorijalnom integritetu Sirije i ovaj princip potvrdili su predsednici u zajedničkom saopštenju. Na primer, zone deeskalacije i mehanizmi za izbegavanje sukoba osmišljeni su da smanjuju nasilje i stvore uslova za povratak Sirijaca svojim kućama i ojačavanje političkog procesa. Njima nije cilj da podele Siriju na delove ili sfere uticaja“, istakao je on.\nRusija je obećala da će pomoći u povlačenju iranskih i proiranskih snaga iz jugoistočne Sirije, dodao je on.\nPrema njegovim rečima, za Sjedinjene Američke Države ovo je važno, pošto prisustvo stranih boraca podriva prekid vatre i preti Izraelu i Jordanu.\n12 Novembar 2017, 07:31\n„Memorandum odražava posvećenost SAD, Rusije i Jordana da se isključi prisustvo nesirijskih, stranih snaga. Ovo uključuje iranske snage, dobrovoljce koje podržava Iran, poput libanskog Hezbolaha, stranih džihadista koji rade sa Nusra frontom i drugim ekstremističkim grupama u jugozapadnom regionu“, rekao je portparol Stejt departmenta.\n„Prema poslednjoj tački, Rusi su se složili da rade sa sirijskim režimom na povlačenju snaga koje podržava Iran sa teritorije pod kontrolom opozicije, kao i granice sa Jordanom i Golanskih visoravni (koje je okupirao Izrael)“, istakao je zvaničnik.\n„Memorandum izdat u Amanu i odobren od strane predsednika (Rusije i SAD) predviđa trilateralnu obavezu da postojeće administrativne aranžmane u područjima pod kontrolom opozicije na jugozapadu ostanu u toku ove prelazne faze. Drugim rečima, opozicija ne daje teritoriju režimu, ova pitanja će biti preneta na nadležnost dugoročnijih političkih sporazuma u okviru procesa u skladu sa Rezolucijom 2254 Saveta bezbednosti UN“, naglasili su u Stejt departmentu.\nOn je dodao i da politički pregovori treba da se održavaju u Ženevi u skladu sa ženevskim procesom.\nŠefovi dveju sila u subotu su odobrili zajedničku izjavu o Siriji na marginama samita Azijsko-pacifičke ekonomske saradnje (APEK). Dokument su usaglasili ministar spoljnih poslova Rusije Sergej Lavrov i američki državni sekretar Reks Tilerson. Prema ovom dokumentu, Putin i Tramp su potvrdili da će Moskva i Vašington nastaviti zajedničke napore u borbi protiv terorističke grupe DAEŠ do njenog potpunog uništenja.


Polovni Ruthmann kamioneti i laka komercijalna vozila oglasi za prodaju - Srbija - Mascus Srbija\nNalazite se ovde: Mascus Srbija > Transportna vozila > Kamioneti i laka komercijalna vozila > Ruthmann\nPolovna Ruthmann kamioneti i laka komercijalna vozila na prodaju\nOvo su rezultati pretrage polovnih Ruthmann kamioneti i laka komercijalna vozila mašina koje su za prodaju. Ruthmann kamioneti i laka komercijalna vozila oglase možete sortirati po ceni, godini proizvodnje, ili zemlji. Takođe možete, da koristite kriterijume za pretragu na levo da ubrzate pretragu, ili pročitajte više o Ruthmann kamioneti i laka komercijalna vozila u Brend sekciji.\nOvde je kompletna lista polovnih Ruthmann kamioneti i laka komercijalna vozila za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Ruthmann kamioneti i laka komercijalna vozila koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih Ruthmann kamioneti i laka komercijalna vozila koje Vas interesuju.


Finska i Švedska u NATO - korak ka ratu ili miru - Izazov\nRadio-televizija Srbije\t 17. maja 2022. 23:39\nIako su od Drugog svetskog rata insistirale na vojnoj neutralnosti i taj stav nisu menjale ni zbog raspada SSSR-a Švedska i Finska su nagovestile da će podneti zahtev za prijem u članstvo u NATO-u. S tim da je odluka Finske izvesnija, a verovatno i značajnija budući da ova zemlja ima kopnenu granicu sa Rusijom dužu od 1.300 kilometara.\nPredrag Marković, istoričar kaže da je rat u Ukrajini ugrozio plemenitu ideju neutralnosti za koju je Skandinavija bila primer i da sada NATO zaista dolazi na granice Rusije.\n"Ono što je pogotovo porazno je to da je neutralnost suštinski bila vezana za Skandinaviju, čak i Norveška koja je bila članica NATO pakta nikada nije dala da na njenu teritoriju budu smešteni NATO vojnici. Znači, čak je i Norveška bila polu neutralna da ne bi provocirala Rusiju. Tako da ovo je zapravo ne samo udarac za Rusiju već i za ideju neutralnosti. Sad su ostale neutralne Austrija, Švajcarska i Irska", navodi Marković.\nIstiče da je širenje NATO-a najveći strah Rusije.\n"Švedska je etalon neutralnosti, od Napoleonovih ratova pa čitava naredna dva veka Švedska je bila neutralna zemlja. Finska neutralnost je nešto kasnijeg datuma. Ona je godinama prva na listi najsrećnijih zemalja u svetu. Zatim rezultati na Pisa testovima kod finskih đaka su najbolj. Ceo taj skandinavski model je model te države blagostanja koja je povezana sa političkom neutralnošću. Šta sada Fince tera da se oni pojave kao sparing sa Rusijom na granici od 1.300 kilometara. Ne verujem da je prijatno odnosno ne može prijatno ako Ruski odgovor budu ruske rakete usmerene ka Helsinkiju", navodi Bisenić.\nSa druge strane, dodaja Bisenić, imao sam prilike da vidim da se Finska zapravo za vreme Hladnog rata veoma ozbiljno pripremala za slučaj nuklearnog napada.\n"Imate čitavemreže tunelaispd grada koji idu do 80 metara dubine i koji su u stanju da prime gotovo svih 650.000 stanovnika koliko ima Helsinki. U svakom slučaju potez Fiinske čini mi se kao da je ustupanje nekim finskim atalizmima – sada vi možete da mrzite Ruse legalno i da to kažete, a pre toga ste nekako prigušivali u sebe", kaže Bisenić.\nUkazuje da se Finska od nestanka Sovjetskog saveza približava, integriše u Zapadni blok, ali daulaskom Finske i Švedske zapravo NATO dobija.\n"Postala je članica Evropske unije, regularno učestvuje u svim aktivnostima NATO-a. Sada ovim NATO dobija, Finci i Šveđani ne toliko koliko NATO koji postiže da se Rusija rastegne što više može", navodi Bisenić.\nUkazuje da su Rusija do sada i predsednik Putin činili sve da tu situaciju na granici sa Finskom oslobodi vojnog prisustva.\n"Ruska vojska je negde 1.000 kilometara daleko od finske granice, sada će morati da priđe o onda će tu da se promene stvari", ocenjuje Bisenić.\n"Nema sumnje da će je uz SAD najveći dobitnik ovog sukoba Erdogan zato što nesumnjivo jača uticaj i poziciju Turske na diplomatskom planu u okviru jedne i druge strane", ocenjuje Bisenić.\nVlade Radulović, vojni komentator navodi da uprkos tome što Finska regularno učestvuje u svim aktivnostima NATO-a, sada hoće i formalno-pravno da postanu članica NATO-a, da potpišu ugovor, depunuju svoj potpis u SAD.\n"Ono što se dešava sada na teritoriji Finske i Švedske, naročito na teritoriji Finske za mene je lično samo formalizacija onoga što već godinama unazad suštinski funkcioniše na terenu – zajednički trening centri, zajedničke operacije po svetu, zajednički različiti programi saradnje, čak i učešće prvo Finske, a kasnije će se pridružiti i Švedska učešće u borbenim grupama za brzo reagovanje u NATO vojnoj vežbi ‘Jež’", navodi Radulović.\n"Oni će reći da žele bezbednosni kišobran koji će Finsku sačuvati od potencijalnog napada Ruske federacije. Sa druge strane ako gledate Rusiju konkretno, ali i Kinu, oni će reći da se u slučaju članstva Finske i Švedske u NATO-u bezbednosna situacija u Evropi menja u tom smeru da i mi moramo sada da vidimo šta i kako dalje", ocenjuje Radulović.\n"Činjenica je da će sada morati bez obzira na to da li postoje ikakvi planovi, scenariji i namere, deo svojih snaga da pomere bliže toj, uslovno rečenoj novoj granici, to je jedan segment, a drugi segment za koji mislim da će dobijati na značaju kako vreme prolazi je kontrola Baltika od strane NATO-a. Onog trenutka kada Finska i Švedska postanu članice NATO-a, manevarski prostor Ruske Federacije u Baltičkom moru će biti u veoma nezgodnoj situaciji", navodi Radulović.\n"U ovom trenutku ne bih mogao da isključim upotrebu taktičkog nuklearnog naoružanja, dakle tih malih nuklearnih bojevih glava. Međutim ono što me tu plaši i zabrinjava je to da onog trenutka kada pređete tu granicu, kad jednom upotrebite nuklearno nauružanje nazad više nema, onda će da krene i druga i treća strana", ističe Radulović.\nUkazuje da je ipak dobro to što se Ukrajina devedesetih odrekla svog nuklearnog nauružanja.\n"Sa te strane rizik je manji, ali ako pogledate sve najave koje dolaze iz Moskve, a koje su recimo bile kao komentar na potencijalno članstvo Finske i Švedske kao odgovor Ruske Federacije koji će biti ne samo ekonomski već i vojni, odnosno da će posledice biti ne samo ekonomske već i vojne, to zabrinjava", navodi Radulović.\n"I danas smo kao i prethodnih dana dobili izjave sa ukrajinske i ruske strane da pregovora nema i da se ništa značajnije u tom smislu nijen dogodilo od trenutka kada su oni održani u Turskoj pod posredovanjem turskog predsednika Redžepa Tajipa Erdogana", ocenjuje Bisenić.\n"Pre nekoliko dana prvi put nakon šočetka sukoba u kontaktu su bili zvaničnici Pentagona i ruskog ministarstva odbrane, zapravo to je nešto što prethodi, ajde da tako kažemo, u velikom broju slučajeva nekom diplomatskom koraku ili nekom diplomatskom iskoraku", kaže Bisenić.\nUkazuje da možemo da pretpostavimo nekoliko scenariaj – da se u nekom trenutku vojna operacija zaustavi, možemo da pretpostavimo da traje i posle ove zime, a možemo da pretpostavimo da će trajati možda godinu, dve ili tri.\n"Znači sve zavisi od toga koliko to Rusiju košta i koliko dugo ona može da izdrži", zaključio je Bisenić.\nVlade Radulović, vojni komentator ocenjuje da dešavanja u Marijupolju neće mnogo uticati na dešavanja u Ukarajini i da su se poslednjih dve godine oružani sukobi intezivirali.\n"Ovo će kako stvari stoje trajati prilično dugo, koliko dugo nisam siguran da niko ne može tačno da kaže i proceni", ocenjuje Radulović.


Svetski dan borbe protiv side – u KOMPAS-ovom duhu - Pančevo.city\nPovodom 1. decembra, Svetskog dana borbe protiv side, KOMPAS – Kreativni omladinski centar Pančeva za borbu protiv side, organizuje kampanju pod nazivom „Hiv ne diskriminiše, nemoj ni ti”.\nU petak, 30. novembra, volonteri aktivisti okitiće drveće u centru grada, pa će na pančevačkom Korzou osvanuti red ribbon-i, crvene tračice koje simbolizuju borbu protiv ove opake bolesti.\nIspred Muzičke škole „Jovan Bandur” u subotu, 1. decembra, od 12 do 15 časova biće postavljen KOMPAS-ov štand, gde će mladi moći, uz po koju šoljicu čaja, da pokažu koliko su informisani o HIV-u i sidi, ali i da nadograde svoje znanje kroz interaktivne radionice, a KOMPAS-ovci i KOMPAS-ovke će prisutnima biti na raspolaganju, ukoliko budu imali neka dodatna pitanja. Na istom mestu, građani i građanke biće u prilici da pogledaju izložbu posvećenu ovoj bolesti, koja je edukativnog karaktera, pa će okupljeni saznati na koji način se HIV prenosi, kako da se zaštite i gde se mogu testirati.\nUveče tog dana, održava se žurka u kafiću „Forma”, na kojoj će gosti i gošće dobiti kondome i biti u mogućnosti da učestvuju u KOMPAS-ovim interaktivnim radionicama. Ulaz se naplaćuje simboličnih 50 dinara, ali će biti besplatan za one koji su prethodno osvojili vaučer učestvujući u radionicama na KOMPASOVOM štandu.\nU toku celog dana, a uz kupljeno crveno piće, u većini gradskih kafića deliće se kondomi sa porukicom koja će Pančevce podsetiti na ovaj važan datum.\nKreativni omladinski centar Pančeva za borbu protiv side – KOMPAS je nevladina, omladinska, humanitarna i neprofitna organizacija čija je glavna misija unapređenje i sprovođenje primarne prevencije HIV-a i side među mladima.\naktivizam HIV KOMPAS mladi prvi decembar red ribbon sida Svetski dan borbe protiv side volonteri\nPotpisana Platforma za saradnju medija civilnog društva\nNaši slovenački specijaliteti


Nermin Nikšić – Učiniti sve potrebno da poslove za "Elektroprijenos" dobiju bh. firme – Haber.ba\nNermin Nikšić – Učiniti sve potrebno da poslove za "Elektroprijenos" dobiju bh. firme\nObjavljeno 21.03. 2014.\nSindikalisti iz 14 kompanija elektroenergetskog i metalskog sektora iz cijele BiH uključujući i giganta „Energoinvest“ i „Elektroinžinjering“ iz Banja Luke, pokrenuli su zajedničke aktivnosti koje imaju za cilj pronalaženje načina za zajedničko učešće ovih kompanija na najavljenim investicionim projektima „Elektroprijenosa BiH“. Ovu inicijativu podržao je premijer FBiH Nermin Nikšić te je u izjavi za novinsku agenciju Patria kazao kako će učiniti sve što je u njegovoj moći da poslove na obnovi mreže dobiju upravo kompanije iz BiH.\n“Pismo sindikalaca koje je upućeno Vijeću ministra u kojem se traži da se pokrenu izmjene Uputstva o primjeni Zakona o javnim nabavkama, kako bi bh. kompanije mogle učestvovati u investicijama „Elektroprijenosa BiH“ u potpunosti podržavam. Sve ostalo je do nas. Moramo stvoriti prostor i pretpostavke da domaće kompanije dobiju te poslove”, kazao je Nikšić za NAP.\nOn je dalje naveo da svakako podržava tu inicijativu i da će sa svoje strane, kao što je radio i na deblokadi „Elektroprijenosa“ učiniti sve kako bi firme iz BiH dobile ove poslove.\n“Svakako da se i kompanije trebaju angažirati i organizirati, da daju dobre ponude i da garantuju kvalitetno izvođenje radova”, dodao je Nikšić.\nPremijer je također napomenuo da to nije nemoguće, kao što nije bilo nemoguće ni deblokirati rad „Elektroprijenosa“ na čijem računu leži 300 miliona KM, a koji će prema najavama direktora ove kompanije Matana Žarića biti operativni do 10. aprila.\n“Dok su se drugi iščuđavali i smijali smatrajući kako to nikada neće, biti evo dođe taj dan. Tako sam spreman da sa svoje strane učinim sve što je neophodno da poslove koje bude tenderisao „Elektroprijenos“ odnosno da novac dobiju domaće firme”, dodao je Nikšić potcrtavajući da smatra da je deblokada „Elektroprijenosa“ urađena izuzetno korektnim pristupom Vlada oba entiteta.\n“Cijenimo da je ovo jedan od najvećih integrativnih faktora u BiH, da jedna takva državna kompanija konačno profunkcionira u punom kapacitetu. Ovdje ne samo da će biti investicija kojom će se uložiti u obnovu mreže, nego tu ima i niz radnih mjesta koja treba da se otvore u „Elektroprijenosu“ za građane BiH”, otkrio je Nikšić.\nTeme:domaće kompanije, Nermin Nikšić, podrška


SDA traži hitnu sjednicu Skupštine TK zbog epidemiološke situacije\nPredsjednik KO SDA i zastupnik u Skupštini TK Fahrudin Skopljak kazao je na današnjoj konferenciji za medije da aktuelna Vlada TK nije dovoljno uključena u sprečavanje širenja novog vala koronavirusa, ocijenivši da su se u proteklih 60 dana bavili kadrovskim pitanjima, a ne zdravljem građana\nKantonalni odbor Stranke demokratske akcije (SDA) Tuzlanskog kantona zahtijeva sazivanje hitne sjednice kantonalne skupštine za koju su uputili zahtjev vladajućoj većini, rukovođeni, kako navode, pogoršanom epidemiološkom situacijom.\nPredsjednik KO SDA i zastupnik u Skupštini TK Fahrudin Skopljak kazao je na današnjoj konferenciji za medije da aktuelna Vlada TK nije dovoljno uključena u sprečavanje širenja novog vala koronavirusa, ocijenivši da su se u proteklih 60 dana bavili kadrovskim pitanjima, a ne zdravljem građana.\n-Jedine konkretne mjere koje je aktuelna Vlada TK donijela s ciljem sprečavanje zaraze je ograničavanje rada ugostiteljskih objekata i izmjena Zakona o javnom redu i miru, u dijelu koji se odnosi na kazne za nenošenje maski – navodi Skopljak, ocijenivši da je aktuelni saziv kantonalne vlade bez programa i jasnog cilja.\nPozvao je kantonalnu vladu da novčana sredstva koja je prethodna Vlada ostavila, odnosno 19 miliona KM sredstava MMF-a koja su dodijeljena u prošloj godini, a koje prethodna Vlada nije oprihodovala, stave u funkciju, ističući da su ta sredstva za borbu protiv pandemije, za pomoć zdravstvenim ustanovama, privredi i za socijalnu pomoć.\nGovoreći o vakcinama, kazao je da ne žele nikoga amnestirati, navodeći da je ministar zdravstva TK iz HDZ-a, kao i resorni ministar u Federalnoj vladi te da bi trebali da koordiniraju.\nPredsjednik Kluba poslanika SDA u Skupštini TK Šekib Umihanić kazao je da je od 27. marta prošle godine, kada je potvrđen prvi slučaj na COVID-19, pa do 31. decembra prošle godine, na području TK ukupno registrovano 11.109 slučajeva zaraze novim SARS-CoV-19.\nNa odjeljenju za COVID UKC-a Tuzla u navedenom periodu je hospitalizirano 1.509 bolesnika sa COVID-19 infekcijom.\nKako navodi Umihanić, svakodnevni porast broja zaraženih, kao i broja hospitaliziranih pacijenata u UKC Tuzla govori u prilog evidentnog pogoršanja epidemiološke situacije na području TK.\nOd Vlade TK, kako je istakao, zahtijeva se puna podrška u odgovoru na pandemiju COVID 19 svim zdravstvenim ustanovama TK, na čelu sa UKC Tuzla.\nOd Ministarstva zdravstva TK, Klub poslanika SDA u Skupštini TK zahtijeva koordinaciju rada svih COVID ambulanti u TK, uniformnost u radnom vremenu – rad u dvije smjene, jasno definisan stav o neophodnom osoblju, opremi i prostoru, kao i izradu smjernica za “put pacijenta oboljelog od COVID 19”.\nOd Vlade TK zahtijevaju pomoć u funkcionisanju COVID ambulanti, domova zdravlja i COVID odjeljenja Opće bolnice Gračanica u pogledu nabavke opreme, upošljavanje i edukaciju osoblja.\n-Zahtijevamo od Vlade TK da se obezbijede finansijska sredstva za besplatnu podjelu niskomelekularnog heparina (Enoxaparin, Reviparin) pacijentima oboljelim od Covid-19 u svim slučajevima kada je indicirano od nadležnog specijaliste – kazao je Umihanić.\nTakođer, od Vlade TK zahtijevaju pomoć u obezbjeđenu zaštitne opreme i lijekova te snabdijevanje kiseonikom zdravstvenih ustanova.\nOd premijera, Ministarstva zdravstva TK i Ministarstva obrazovanja traži se, kako je rečeno, da prezentuju informacije o spremnosti na adekvatan odgovor u pogoršanoj epidemiološkoj situaciji.\nTo bi se trebalo ogledati u spremnosti javnih i privatnih zdravstvenih ustanova TK za tretman srednje teških i teških bolesnika, zdravstveno stanje medicinskog osoblja i ostalih uposlenika u navedenim zdravstvenim ustanovama, organizaciju rada zdravstvenih ustanova u uslovima pandemije COVID 19, snabdjevenost zaštitnom opremom, procjena stanja PCR testova za COVID 19 (trajanje zaliha), izvještaj o radu Covid ambulanti u svim zdravstvenim ustanovama, kao i izvještaj o aktivnostima na provođenju vakcinacije.\nTakođer, zahtijeva se i prezentacija informacije o spremnost obrazovnih ustanova TK na online nastavu, kao i spremnosti Vlade TK kada je u pitanju ublažavanje ekonomskih posljedica koje mogu nastati u slučaju potpune ili djelimične obustave rada privrednih subjekata u TK.\n#ko sda tk


SRBI SLAVE SVETOG SISOJA: Evo šta danas valja, a šta nikako ne smete da radite! (INFO) | DNEVNE\nSRBI SLAVE SVETOG SISOJA: Evo šta danas valja, a šta nikako ne smete da radite! (INFO)\n19. July 2015.\nU narodu je uvreženo verovanje da na ovaj dan treba obaveznozapaliti sveću ovom svecu kako bi vam “krenulo u životu”.\nTakođe se veruje i da nije dobro da najmlađi, čiji je ovaj svetac zaštitnik ignorišu dan onoga koji ih čuva…\nStariji kažu da je Sveti Sisoje najveći prognitelj svih đavola koji napadaju decu. Zbog toga se veruje da danas deca mogu ostati napolju i noću, jer svi demoni beže i kriju se.


Milan Marić – Filmske radosti\nFilmske radosti > Milan Marić\nEvropska filmska akademija (EFA) objavila je da je film „Dovlatov”, reditelja Alekseja Germana mlađeg u produkciji kuće „Art & Popcorn”, u užem izboru za nominacije u kategoriji evropskog dugometražnog igranog filma za 31. po redu nagrade Akademije. Ovo je šesta po redu nominacija za filmove u čijem snimanju je učestvovala […]\nNa upravo završenom 40. po redu Međunarodnom filmskom festivalu u Moskvi srpski glumac Milan Marić, osvojio je nagradu „Chopard Talent Award“, kojom firma Chopard, prijatelj ovog festivala, nagrađuje najbolje mlađe glumce. Marić je nagradu poneo za glumačku kreaciju u rusko-poljsko-srpskoj koprodukciji, filmu „Dovlatov”, u režiji Alekseja Germana mlađeg. Ovaj film […]\n„Dovlatov“ od 28. aprila u Kombank dvorani\n23. aprila 2018. 7. maja 2018.\nRusko-poljsko-srpska koprodukcija, film „Dovlatov“, Alekseja Germana, koji je u Srbiji premijerno prikazan na 46. FEST-u, naći će se na repertoaru Kombank dvorane od 28. aprila do 2. maja. Ovo ostvarenje prikazuje šest dana života briljantnog, ironičnog pisca koji vidi daleko preko krutih granica Sovjetskog Saveza sedamdesetih godina. Film „Dovlatov“, sa […]\nRusko-poljsko-srpska koprodukcija, film „Dovlatov“, koji je svetsku premijeru imao u glavnom takmičarskom programu ovogodišnjeg Berlinskog filmskog festivala da bi ubrzo imao i srpsku premijeru, u okviru programa FEST-a 2018, postigao je izvanredan uspeh već tokom prvog vikenda prikazivanjima u bioskopima Rusije. U samo prva četiri dana ovaj film reditelja Alekseja […]\nNakon učešća u glavnom takmičarskog programa ovogodišnjeg Berlinskog filmskog festivala i nedavne srpske premijere u okviru Festa, pristižu i nove dobre vesti u vezi sa već sada neospornom zapaženim filmom Alekseja Germana mlađeg, filmom „Dovlatov”, nastalim u koprodukciji Rusije, Polske i Srbije. Naime, film je već otkupljen za prikazivanje i […]


Dan kada je Robin Soderling "srušio" "Kralja šljake"\nDan kada je Robin Soderling „srušio“ „Kralja šljake“\nHome » ATP » Dan kada je Robin Soderling „srušio“ „Kralja šljake“\nMnogi će se složiti da jedan meč može obeležiti nečiju celu karijeru, a sigurno je da je karijeru Robina Soderlinga obeležila pobeda nad Rafaelom Nadalom na Rolan Garosu 2009. godine. Sve do 2015. godine bio je jedini teniser koji je dobio Rafu na pariskoj šljaci, a to je uradio impresivnom i vrlo agresivnom igrom sa osnovne linije. Do tog meča Robin Soderling je važio za tenisera koji se najslabije snalazi na terenima sa šljakom i zato niko nije verovao da će baš on biti taj koji će prvi skinuti skalp u Parizu “Kralju šljake”, ali su teniski zaljubljenici vrlo brzo po početku njihovog duela videli da taj 31. maj 2009. godine može da bude istorijski.\nSjajnim forhendima i izuzetno agresivnom igrom sa osnovne linije, Soderling je brzo „razbio“ Nadala u prvom setu za vrlo lakih 6:2. Rafa ne bi bio “Kralj šljake” da se u drugom setu i pored teškog gubitka prvog nije podigao, igrao je na mnogo višem nivou i posle spektakularnog tenisa sa obe strane, uspeo da dobije set u taj-brejku i izjednači na 1-1 u setovima. Svi na stadionu „Filip Šatrije“ su tada pomislili da je taj-brejk drugog seta bio preloman, da Robin Soderling neće imati više snage da zaustavi zahuktalog Nadala, ali su se prevarili.\nNastavio je Robin sa sjajnom igrom i u trećem setu napravio je brejk u sedmom gemu, koji je pre svega sjajnim servisima i forhendima uspeo da sačuva do kraja seta i na taj način dovede Nadala na set od prvog poraza u Parizu. U četvrtom setu su oba tenisera sigurno držala svoj servis do taj-brejka, a onda je u odlučujućem gemu Soderling potpuno dominirao, sa nekoliko spektakularnih udaraca ubrzo je došao do 6:1 i 5 meč lopti, da bi sjajnim bekhend pasing-šotom pod noge Nadala iskoristio drugu meč loptu i mnogi će reći načinio najveću senzaciju u istoriji Rolan Garosa pobedivši Rafu sa 6:2, 6:7 (2-7), 6:4, 7:6 (7-2). Koliko je trijum Soderlinga u Parizu bio senzacionalan dovoljno govori i to da su se dvojica tenisera sastali nekoliko nedelja ranije na rimskoj šljaci i da je Soderling u tom meču uspeo da osvoji samo 1 gem?!\n“Ljudi često kažu: ’Mora da je Nadal bio povređen’. Ja se ne sećam toga, igrao sam zaista dobro, a svi su pomalo povređeni kada se dođe do kasnijih faza Grend slem turnira. I mene je bolelo koleno i bio sam pomalo umoran. Možda je on imao problema sa kolenima, ali takve stvari uvek se više osećaju kada gubiš.” – rekao je Robin Soderling nekoliko godina kasnije o svom senzacionalnom trijumfu.\nPosle pobede nad Nadalom, Robin je deklasirao Davidenka i dobio Gonzalesa u maratonskom meču, a onda je ponovo bio deo istorije, samo ovaj put na “pogrešnoj“ strani – Federer ga je pobedio u finalu sa 6:1, 7:6 (7-1) i 6:4 i „napokon“ po prvi put u karijeri osvojio Rolan Garos. Pre te godine Rafa je četiri puta osvajao pehar u Bulonjskoj šumi, da bi mu posle 2009. godine to pošlo za rukom još dosta puta, postavši ubedljivo najbolji teniser u istoriji na ovom prestižnom pariskom turniru.\nNadal se Soderlingu za poraz revanširao 12 meseci kasnije u finalu Rolan Garosa, ali će u istoriji tenisa ipak se više pamtiti taj 31. maj 2009. godine, kao datum kada je Nadal izgubio od Soderlinga i doživeo prvi, a dugo godina i jedini poraz na pariskoj šljaci. Najzanimljivijih detalja sa ovog legendarnog duela možete da se podsetite na snimku koji je pred vama.


Uklonjena bodljikava žica i sa Jarinja\nPripadnici Kfora uklonili su danas u bodljikavu žicu sa administrativnog prelaza Jarinje, koji je od 16. septembra bio zatvoren.\nNemački vojnici Kfora uklonili su bodljikavu žicu koja se nalazila ispred barikade koju su postavili Srbi, koji su na taj način iskazali neslaganje sa dovođenjem kosovskih carinika na ovaj prelaz. Na Jarinju uklanjanje bodljikave žice počelo je juče kada je sklonjena žica koja je bila razvučana na ulazu administrativnog prelaza iz pravca centralne Srbije. Pripadnici Kfora i Euleksa kažu da oni smatraju prelaz otvorenim. Prethodno su vojnici Kfora juče uklonili i bodljikavu žicu sa administrativnog prelaza Brnjak na putu Zubin Potok-Ribariće. Na oba prelaza na severu Kosova omogućen je prolazak pešaka ali ne i vozila zbog barikada koje su postavljene pre šest dana. Euleks smatra da su oba administrativna prelaza na severu Kosova tehnički otvorena. Na ovim prelazima pored vojnika Kfora koji su zaduženi za bezbednost nalaze se Euleks carinici i policija koji imaju izvršnu moć kao i njihove lokalne kolege koje nemaju operativnu funkciju. Građani se i danas nalaze na barikadama koje su postavljene ispred administrativnih prtelaza na severu Kosova, ali u nešto manjem broju zbog kiše koja povremeno pada od juče.\n06.12.2021 Gimnazijalci – tvorci “pametne” saksije: Čuvamo inovativni duh (231)


Obeležen Dan 4.brigade u Vranju (VIDEO) - juGmedia\nObeležen Dan 4.brigade u Vranju (VIDEO)\nVRANJE -Na svečanosti u kasarni Prvi pešadijski kup u Vranju , danas je obeležen Dan 4. brigade kopnene vojske Srbije.Svečanosti su prisustvovali osim vojnih predstavnika, rukovodioci grada, opština u okrugu, predstavnici policije i sveštenstvo Eparhije vranjske.\nPre 138 godina, sredinom januara,Šumadijski i Dobrovoljački korpus na čelu sa generalom Jovanom Belimarkovićem, otpočeo je dejstva za oslobođenje Vranja..\nČetvrta brigada Kopnene vojske neguje tradiciju prvog pešadijskog puka Knjaza Miloša Velikog. Puk je formiran u ovoj kasarni 1897.godine, a pre 10 godina sećanje, na po malo zaboravljeni, slavni vranjski puk obnovila je 78.motorizovana brigada.\nGovoreći o istorijatu 4.brigade, general Zoran Lubura, komandant 4.brigade Kopnene vojske, je rekao da je rezultat koji su zajedno postigli oficiri,podoficiri,civilna lica i vojnici je rezultat savesnog, odgovornog i stručnog rada, kao i posvećenosti u jedinici i profesiji.\nVRANJE - Jesenji deo prvenstva u Prvoj saveznoj ligi Srbije fudbaleri Dinama iz Vranja završili su na 12. mestu sa 16 osvojenih bodova, pa im na proleće…\nAmbasador Češke u Srbiji Tomaš Kuhta posetio je danas Pirot sa kojim nekoliko godina unazad ima dobru saradnju i razgovarao sa gradonačelnikom Pirota…


Zidovi truju stanare: Otkriven uzork smrada u stanovima u bloku 72 – Nadlanu.com\nZidovi truju stanare: Otkriven uzork smrada u stanovima u bloku 72\nObjavljeno 22. jula 2014. / 13:02:05\nPosle godina podstanarskog staža Danijela i Zoran Biga uselili su se u stan u novoizgrađenom naselju u Ulici Mileve Ajnštajn, u novombeogradskom Bloku 72. Iako su mislili da njihov stan miriše na novo, posle opomena prijatelja i razgovora s komšijama shvatili su da nešto nije u redu, prenosi B92.\n- U neko doba su počeli naši prijatelji da nam ukazuju da im garderoba, kad odu od nas, jako smrdi - priča Danijela.\nMiris koji podseća na benzin izbija iz zidova u većini stanova ove zgrade već mesecima. Posle konsultacija sa stručnjacima i investitorom uradili su analize isparenja.\n- Oni su isto postavljali neke kolektore u nekoliko stanova i mere koncentraciju tih hemikalija i isparenja u vazduhu - kaže Danijela.\nPosle nedelja čekanja, straha i sumnje stanara, neki od rezultata koji su stigli ukazuju na to da jesu registrovane različite materije poput benzena, okluena, akrolina, fenantrena, ali prema rečima Milana Milutinovića iz Gradskog zavoda za javno zdravlje, njihova koncentracija nije opasna.\n- Registrovane su niske koncentracije koje u akutnom smislu ne mogu da dovedu do nastanka neke bolesti. Možda bi takve koncentracije imale uticaj na zdravlje kada bi bili izloženi duži vremenski period - objašnjava Milutinović.\n- Svako ko bude hteo može da izađe iz stana, da iznajmi drugi stan. Građevinska direkcija će refundirati troškove života u tom drugom stanu do 5 evra po kvadratu na mesečnom nivou i troškove preseljenja, kao i Infostan i struju u stanu u Ivana Ribara, dok se ovaj problem ne sanira - objašnjava Šurlan.\nBudući da se još ne zna kako su ove materije dospele u stanove, istraživanja se nastavljaju sve dok se ne otkrije uzrok i rešenje ovog problema. Stanarima je takođe obezbeđeno da na Vojnomedicinskoj akademiji urade testove kako bi proverili svoje zdravstveno stanje.


„Institucije nemaju pojma šta je održivi razvoj“ - Radio Goraždevac\n„Institucije nemaju pojma šta je održivi razvoj“\nStanovnici, lokalne i centralne vlasti i privatni investitori imaju veoma različite prioritete kada je u pitanju održivi razvoj na Kosovu.\nProtesti protiv izgradnje hidroelektrana u opštini Štrpce na jugu Kosova su bile među najeksplozivnijim nedavnim događajima u kosovskoj borbi za zaštitu životne sredine.\nStanovnici sela Donja Bitinja protestvuju protiv nekoliko razvojnih projekata planiranih duž reke Lepenac, koji prete presušivanjem resursa reke već skoro pet godina, uz demonstrante u sukobu sa investitorima, graditeljima, pa čak i svojim vlastima.\nProtesti su intenzifikovani nakon što je u januaru 2019. u iskopavanju tokom radova na hidroelektrani oštećeno snabdevanje vodom rezervoara koji opslužuje oko 2500 ljudi. „Imam hektare zemlje na mestu gde rade bageri, ali mi niko ništa nije rekao o tome“, rekao je jedan od protestanata, Stanislav Staletović za BIRN u oktobru. „Došao sam da vidim šta se dešava, a da nisam došao lično da vidim štetu na zemlji, ne verujem da bi mi [opština] ikada nešto rekla“.\nProtesti u oktobru 2019. su postali nasilni sa više od 20 povređenih meštana od strane policije. Protestantkinja, Edita Tahiri, je rekla za BIRN da su demonstracije bile mirne sve dok jedan policajac nije isprovocirao okupljene pozvavši da se ponovo krene sa kopanjem. „Bio je to znak nepoštovanja prema protestantima“, rekla je ona. „Uskomešali smo se pa su bacili biber sprej na nas i policija je počela da nas privodi“.\nOsman Džudžević, istraživač specijalizovan za hidroenergetiku, objasnio je u četvrtak, tokom BIRN-ove televizijske emisije Život na Kosovu, kako su stanovnici bosanske zajednice u Župi bili uspešni u protestima za sprečavanje izgradnje hidroelektrana.\n„Bilo je veliki pritisak građana“, rekao je Džudžević. „Ali to je bilo zato što su političari bili uz građane, zastupali njihove interese i zato što su se dve grupe zajedno borile te smo uspeli da sprečimo izgradnju hidroelektrane“.\nPored Džudževića u emisiji su bili i Avni Zogjani, bivši zamenik ministra za zaštitu životne sredine, i Fatmir Grguri, šef Nezavisne komisije za rudarstvo i minerale, kako bi diskutovali o stalnom neuspehu Vlade Kosova da da prioritet životnoj sredini i javnom zdravlju u odnosu na ekonomski razvoj.\nU emisiji su učestvovali i stručnjaci za životnu sredinu, skrenuvši pažnju na niz incidenata koji su naneli značajnu štetu životnoj sredini, uključujući zagađenje reke Drenas iz fabrike Feronikal, ilegalne deponije u Podujevu, Đakovici i Uroševcu koje štete zdravlju okolnih stanovnika, nedostatak državnog sistema za reciklažu u domaćinstvima, zagađenja reke Vrmice smećem i uklanjanje zelenih površina u Đakovici, kako bi se stvorio prostor za veće trotoare.\nMnogi su takođe kritikovali nesposobnost kosovskih institucija i stanovništva da stvore zajednički front i koherentnu viziju za održivu budućnost zemlje.\nAktivisti kažu: „Mi kucamo na vrata, ali niko ne odgovara“\nEgzona Šalja je stručnjakinja za biodiverzitet i jedna od osoba koja je rukovodila veoma popularnom kampanjom na društvenim medijima početkom ove godine protiv planirane izgradnje stambenog naselja na obali jezera Badovac, za koje je rečeno da ugrožava primarni izvor pijaće vode u Prištini. Podstaknut desetinama hiljada pristalica koji su se borili protiv ove gradnje, projekat je zaustavljen.\nMeđutim, Šalja veruje da činjenica da potreba za ovakvim nivoom medijske pažnje i glasnog suprotstavljanja otkriva da, za one koji su u poziciji da donose odluke o ovakvim projektima, ekonomski razvoj zemlje zauzima više mesto na njihovoj listi prioriteta u odnosu na javno zdravlje.\n„Situacija sa Badovcom nam je zaista naučila lekciju“, rekla je ona. „Kada je u pitanju životna sredina, ako pokucate na vrata, niko vam neće odgovoriti. Ekonomski razvoj je prioritet, ali ne može biti na uštrb zdravlja ljudi“.\nFatmir Grguri, koji vodi Nezavisnu komisiju za rudarstvo i minerale, se je saglasio da treba zaustaviti podršku građevinskim projektima koji krše kosovske zakone o životnoj sredini. Međutim, dodao je da postoje ekonomske koristi od projekata, uključujući i one koje on nadgleda, kao što su rudarstvo i vađenje šljunka iz rečnih korita na Kosovu u građevinske svrhe, koje se moraju uzeti u obzir.\n„Ljudi trebaju da stave hranu na sto. Ekonomski razvoj naše zemlje se oslanja na resurse i kada zaposlimo ljude za izgradnju kamenoloma ili hidroelektrane“, rekao je Grguri i dodao da ima mnogo ljudi koji se oslanjaju na ove industrije za opstanak.\nCilj održivog razvoja je napraviti ravnotežu potreba privrede sa potrebama životne sredine. Međutim, bivši zamenik ministra za zaštitu životne sredine, Avni Zogjani upozorava da sistemski problemi i loša komunikacija u lancu komande između različitih grana vlasti onemogućavaju realni održivi razvoj.\n„Kosovske institucije nemaju pojma šta održivi razvoj uopšte znači“, rekao je Zogjani. „Svako [ministarstvo] sprovodi različite politike koje različite sektore dovode u potpuni sukob jedne s drugima. Na primer: vlada je postavila ambiciozne ciljeve u pogledu proizvodnje električne energije [korišćenjem hidroelektrana], ali nemaju pojma da li ima dovoljno vode da se to postigne“.\nZogjani kaže da se vlada mora pridržavati prioriteta propisanih u zakonu. „Kosovsko zakonodavstvo postavlja prioritete za [distribuciju] vode. Prvo dolazi voda za piće, zatim voda za upotrebu u poljoprivredi, zatim industrija, tek četvrta je voda koja se koristi za energiju. Ali, u praksi, voda za piće je poslednja“.\nPovrh toga, dodao je Zogjani, investitori koji žele da profitiraju od velikih razvojnih projekata koje potpisuju kosovske opštine i centralna vlada, a koji odobravaju projekte koji gotovo da i nemaju lokalnu podršku.\n„Daju dozvole privrednim subjektima koji su zatim postavljeni u neku vrstu zamke jer građani kažu da nemaju vode i to uništava tok reka“, rekao je on. „Ali, ovim subjektima su date dozvole za gradnju, tako da šta trebaju da rade?“\nProceduralna pitanja koja sprečavaju zaštitu zdravlja\nEmra Crmjani iz NVO-a „Roma in Action“ takođe veruje da javne institucije ne uspevaju da daju prioritet javnom zdravstvu. Kao član Saveta za zajednice u opštini Đakovici, on se godinama bori da se zatvori ilegalna deponija u naselju Ali Ibra, dobijajući obećanja od gradonačelnika da će nešto biti preduzeti, ali do sada nije bilo ništa.\n„Ova ilegalna deponija uveliko utiče na živote romskih, aškalijskih i egipatskih zajednica koje ovde žive. Svaka vlast, centralna i lokalna, je obećala da će je ukloniti“, rekao je Crmjani. „Za nas, COVID-19 nije nešto novo – ovde su se već javljale različite epidemije izazvane zagađenjem sa deponije.“\nKao odgovor, Zogjani je objasnio da opština nema para da preseli deponiju na sigurnije mesto. „Planirano je da se ovaj otpad prebaci na legalnu deponiju u Landovici kod Prizrena“, rekao je on. „Ali u ovom trenutku to bi koštalo koštati oko 700 000 evra, što opština ne može da pokrije. Međutim Vlada može, tako da ne vidim zašto bi to trebalo predstavljati problem“.\nJelena Đokić, profesorka za upravljanje otpadom na Međunarodnom fakultetu za biznis menadžment u Mitrovici, je rekla da je jedan od razloga zašto javne institucije ne daju prioritet projektima u interesu javnog zdravlja i životne sredine taj što je tendencija da takvi [prim. prev. projekti] donose malu zaradu.\n„Znamo da, na primer, recikliranje otpada nije isplativo“, rekla je Đokićeva. „Ali to ne možemo ostaviti tržištu, to su ekološki problemi i ne bismo trebali razmišljati u smislu profita. Vlada mora subvencionirati sektore poput recikliranja, koji neće doneti finansijsku korist“.\nPrema rečima Šenda Bošnjakua, šefa NVO „Green Energy Kosova“, finansijski motivi takođe objašnjavaju podsticaj vlade da izgradi toliko hidroelektrana na kosovskim rekama.\n„Izgradnja hidroelektrana je jeftina i profit je mnogo veći u poređenju sa, recimo, fotovoltaičkom energijom ili solarnim panelima“, rekao je on. „Najveći institucionalni problem leži u tome što se energija iz hidroelektrana smatra obnovljivom energijom i može se prodavati po mnogo većoj ceni čak i od lignita [uglja].“\nOgromne razlike u proceduralnom nadzoru izgradnje hidroelektrane još više olakšavaju posao privatnim investitorima, dodao je Bošnjaku. On je konstatovao da nedostatak inspektora koji nadgledaju izgradnju i neuspeh da zahtevaju kvalitetne procene uticaja na životnu sredinu dovode do profita i za vladu i za privatne investitore, na štetu kosovskih vodenih resursa koji presušuju.\nBošnjaku je apelovao na građane da zahtevaju javne konsultacije i potpunu transparentnost preko zahteva za uvid u javne informacije da bi se investitori i institucije pozvali na odgovornost. „Javnost i pogođena zajednica se nikada ne konsultuju na odgovarajući način o daljoj izgradnji hidroelektrana“, rekao je on. „Međunarodno pravo garantuje pravo na ove konsultacije i pristup tim dokumentima, i oni imaju pravo da tuže vladu zbog kršenja navedenog“.\nZa Mustafu Skenderija, izvršnog direktora kanala kosovskih Srba TV Mreža, projekti hidroelektrana pružaju veoma malo za širu ekonomiju. „Osim tih petoro-šestoro osoba koje privatni subjekti zapošljavaju, šta je javni interes ovde? Energija iz hidroelektrana imao veoma malo učešće u proizvodnji energije, a po koju cenu?“\nUčešće građana u održivom razvoju\nŠalja veruje da su napori zajednice, poput onih kojima je zaustavljena gradnja na Badovačkom jezeru, važni za usmeravanje Kosova na pravi kolosek i da je pandemija bila korisna u povećanju popularnosti on-line inicijativa za zeleni život.\n„U sredu smo pokrenuli on-line inicijativu za prikupljanje stakla sa kompanijom za reciklažu stakla, kojom rukovode dve osobe u Đakovici“, rekla je ona. „Toliko ljudi je sakupilo staklo i donelo nam da smo bili u stanju da ga prodamo ovoj reciklirajućoj kompaniji“.\nŠalja se nada da će ove vrste inicijativa podići svest kod lokalnih samouprava koje su odgovorne za pitanje otpada. „Ljudi ne žele da bacaju staklo, ali nema reciklirajućih postrojenja, a to je obaveza opština“, rekla je ona. „Sada je 2020. i mi još uvek nemamo sistematsku reciklažu za kosovska domaćinstava“.\nPrema Đokićevoj, iako je važno podržati neformalne inicijative za prikupljanje, poput Šaljine, studenti, poput njenih studenata na univerzitetu u Mitrovici, su oni čiji je zadatak da traže odgovornost i polaganje odgovornosti vlasti u vezi zelenije budućnosti. „Ključne reči su održivi razvoj. Ljudi trebaju da shvate da bez toga nema budućnosti“.


Danas počinje SP u atletici; Španović: Cilj je zlato\nTanjug 18. marta 2022. 06:12\nBEOGRAD – U beogradskoj Štark areni danas počinje dvoransko Svetsko prvenstvo u atletici, koje će trajati do nedelje, uz učešće 680 atletičara iz 137 zemalja.\nSpremni smo za start. U Areni je urađen pravi inženjerski poduhvat, pod je podignut na četiri metra, konstrukcija je teška 2.000 tona, ugrađeno je preko 50.000 šrafova, što govori o samoj složenosti, izjavio je juče predsednik Srpskog atletskog saveza Veselin Jevrosimović.\n„Hvala Svetskoj atletici i predsedniku Sebastijanu Kou na poverenju. Srbija je najmanja zemlja koja je dobila organizaciju SP. Moram da se zahvalim mnogima koji su nam pomogli, predsedniku Aleksandru Vučiću, Vladi Srbije, gradu Beogradu, Ministarstvu omladine i sporta, Olimpijskom komitetu Srbije, sponzorima Dunav osiguranju, Komtrejdu, Voda Voda i Telekom Srbija“, izjavio je Jevrosimović na konferenciji za medije.\nNajbolja srpska atletičarka Ivana Španović, koja će braniti zlato iz Birmingema 2019, izjavila je da je cilj jasan – nova titula i da se što više približi ličnom rekordu 7,24.\nPrvi čovek Svetske atletike Sebastijan Kou istakao je da je uzbuđen što će se atletičari posle četiri godine ponovo okupiti nakon što je svet prošao kroz komplikovana vremena i prvi put sa publikom posle SP u Dohi 2019.\nNovak Đoković: Izgubiću 4.000 bodova bez prilike da ih branim\nIbrahimović operisao koleno, pauzira osam meseci


EU NASTAVLJA S PODRŠKOM BOSNI I HERCEGOVINI NA UNAPREĐENJU PROCESUIRANJA PREDMETA RATNIH ZLOČINA\nOkrugli sto na temu „Procesuiranje predmeta ratnih zločina u tužilaštvima“ je održan 11. aprila 2017.godine na Vlašiću. Okrugli sto je organizovalo Visoko sudsko i tužilačko vijeće Bosne i Hercegovine (VSTV BiH), u okviru projekta „Unapređenje rada na predmetima ratnih zločina – IPA 2013“ kojeg finansira Evropska unija.\nProjekat predstavlja nastavak podrške procesuiranju predmeta ratnih zločina u okviru paketa pomoći IPA 2012/2013 kroz koji je Evropska unija obezbijedila sredstva u ukupnom iznosu od 14,8 miliona eura.\nUvodnim obraćanjem, potpredsjednica VSTV-a BiH Ružica Jukić je otvorila okrugli sto, rekavši da je VSTV BiH i cjelokupno pravosuđe naše zemlje zahvalno Evropskoj uniji na podršci koju pruža pravosuđu u realizaciji mjera i ciljeva predviđenih Državnom strategijom za rad na predmetima ratnih zločina i preporuka Strukturiranog dijaloga o pravosuđu.\nTakođe je naglasila kako je cilj ove podrške smanjenje broja predmeta ratnih zločina u tužilaštvima za 50% u periodu od pet godina.\nPotpredsjednica Jukić je takođe istakla da jedna od ključnih pretpostavki za efikasno procesuiranje predmeta ratnih zločina jeste saradnja i međusobna koordinacija između Tužilaštva BiH i kantonalnih i okružnih tužilaštava, te Tužilaštva Brčko distrikta BiH.\nPredstavnik Ureda specijalnog predstavnika EU u BiH/Delegacije Evropske unije u BiH Drino Galičić je u svom obraćanju učesnicima okruglog stola istakao da će Evropska unija kroz ovaj i druge projekte u saradnji s MKSJ-om i drugim međunarodnim partnerima pružiti podršku pravosuđu u BiH u procesuiranju predmeta ratnih zločina, te pratiti izmjene Državne strategije za rad na predmetima ratnih zločina koje je potrebno što prije izvršiti.\nPrimjena Protokola koje je potpisalo Tužilaštvo Bosne i Hercegovine i tužilaštava Republike Srbije, Republike Hrvatske i Crne Gore o saradnji u progonu počinilaca krivičnih djela ratnih zločina, zločina protiv čovječnosti i genocida, kao i primjena Instituta međunarodne pravne pomoći u predmetima ratnih zločina i problemi koji se javljaju u praksi su bile teme koje su obrađene na ovom okruglom stolu. Takođe se razgovaralo o međusobnoj saradnji i koordinaciji između Tužilaštva Bosne i Hercegovine i okružnih i kantonalnih tužilaštava i Tužilaštva Brčko Distrikta BiH u procesuiranju predmeta ratnih zločina.\nIzlagači na okruglom stolu su bili Gordana Tadić, v.d. glavnog tužioca Tužilaštva BiH, Munib Halilović, tužilac Federalnog tužilaštva FBiH, Zdenko Kovač, glavni tužilac Kantonalnog tužilaštva Hercegovačko-neretvanskog kantona i Jasmin Mesić, tužilac Kantonalnog tužilaštva Unsko-sanskog kantona.\nOkrugli sto je okupio glavne tužioce i tužioce koji rade na predmetima ratnih zločina, a usvojeni su sljedeći zaključci:\n1. Podrškom Evropske unije kroz projekat IPA 2012/2013 osigurana su neophodna sredstva za jačanje ljudskih i materijalnih kapaciteta tužilaštava za procesuiranje predmeta ratnih zločina, usljed čega je intenzivirano procesuiranje ovih predmeta u BiH.\n2. Konstatuje se da je neophodno pristupiti izmjenama Državne strategije za rad na predmetima ratnih zločina, kojima će se omogućiti intenzivnije ustupanje predmeta ratnih zločina entitetskim tužilaštvima i Tužilaštvu Brčko Distrikta BiH.\n3. Kada je u pitanju primjena Protokola koje je potpisalo Tužilaštvo Bosne i Hercegovine i tužilaštava Republike Srbije, Republike Hrvatske i Crne Gore o saradnji u progonu počinilaca krivičnih djela ratnih zločina, zločina protiv čovječnosti i genocida, prije nego što se nadležnom tužilaštvu u regiji dostave podaci i dokazi radi razmatranja mogućnosti preduzimanja krivičnog gonjenja u konkretnom predmetu, potrebno je pripremiti dovoljan broj dokaza, odnosno broj dokaza kojim nadležno tužilaštvo u regiji u skladu s domaćim zakonodavstvom može da pristupi pripremi i izradi konačne tužilačke odluke.\n4. Neophodno je da tužilaštva u BiH uspostave dobru saradnju s tužilaštvima u regiji s kojima dijele iste predmete, i da nakon ustupanja dokaza predmet bude propraćen od strane domaćeg tužioca do samog kraja postupka.\n5. S obzirom da je za ustupanje dokaza neophodna saglasnost ključnih svjedoka/oštećenih, neophodno je uspostaviti adekvatnu saradnju sa svjedocima, i uz saradnju s Odjelom za podršku svjedocima, pružiti im sve relevantne informacije vezane za predmet, koje će ih podstaknuti da daju svoje odobrenje za ustupanje dokaza i dalji rad na predmetu.\n6. Konstatuje se da je potrebno organizovati regionalne okrugle stolove tužilaca s ciljem prevazilaženja problema u praksi\n7. Konstatuje se da su se javili određeni problemi u primjeni instituta međunarodne pravne pomoći u predmetima ratnih zločina s Republikom Hrvatskom, usljed čega je tužiocima u BiH onemogućeno dalje postupanje u određenom broju ovih predmeta. S tim u vezi potrebno je inicirati rješavanje ovog problema kroz međusobnu saradnju tužilaštava u BiH s tužilaštvima u regiji te pred nadležnim organima izvršne vlasti u BiH.\n8. Pozdravlja se i podstiče primjena video-linka za potrebe saslušanja svjedoka, što između ostalog pridonosi smanjenju troškova svjedočenja, te pospješuje efikasnost i efektivnost u procesuiranju predmeta ratnih zločina.


DULE VUJOŠEVIĆ: Spreman sam Vučiću da pomognem da postane trener! | Vestinet.rs\nPočetna AKTUELNO\tDULE VUJOŠEVIĆ: Spreman sam Vučiću da pomognem da postane trener!\nDULE VUJOŠEVIĆ: Spreman sam Vučiću da pomognem da postane trener!\n„Ma koliko to čudno izgledalo, posle mnogo vremena to je prva njegova izjava koju sam primio sa polusimpatijama, pa čak i sa simpatijama.\nAko je iskrena ta njegova želja, jer je njegova iskrenost uvek pod znakom pitanja, ja sam spreman da mu stručno pomognem ako on tu pomoć zatraži, bez obzira na sve prethodne relacije“, rekao je Vujošević.\n„Samo ne bih voleo da ga zapadne teška sudbina trenera u klubu gde je šef Nebojša Čović“, naglasio je najtrofejniji trener KK Partizan.\nNa pitanje Direktno.rs da li Vučić može da bude trener u kolektivnom sportu, Vujošević je rekao da bi deca „verovatno opustila“ Vučića.\n„Kako se sad ponaša kao predsednik države nisam siguran da može da bude trener u kolektivnom sportu, ali s obzirom da želi da radi s mladima i da je ekonomski obezbeđen, moguće da bi to radio opuštenije i zdravije“, objasnio je Vujošević.\nLegendarni košarkaški trener je istakao da je pod Vučićevom vlašću sport u Srbiji dobio više sredstava nego što je to bio slučaj ranije, ali da nije izgrađen sistem finansiranja vrhunskog sporta i da ta sredstva nisu bila „fer“ raspoređena.\n„Osim fudbala, vrhunski sport i bez pandemije teško je razvijati ako se kroz sistem finansiranja vrhunskog sporta ne pokrije 70 odsto troškova.\nTako da ovo što je on davao, a davao je na neke mahove, prema svom ćefu, nije izgradilo institucije koje bi legalno pratile razvoj sporta i obezbedile dugoročnost finansiranja, pa može da se desi da to oseti ako bude trener mlađih kategorija“, zaključio je Vujošević.


izbeglice Archives - Info 24\nDVA MILIONA EVRA GRAĐEVINSKOG MATERIJALA ZA IZBEGLE PORODICE\nRedakcija 16/03/2017 0 Komentara\nZa navedeni potprojekat Grad Beograd je 2015. godine potpisao ugovor sa Komesarijatom za izbeglice i migracije RS i “JUP Istraživanje i razvoj” d.o.o. Beograd. Konačna lista sa 303 izbegličke porodice\n“Dojče vele”: Masovno pokrštavanje izbeglica u Nemačkoj\nRedakcija 01/03/2016 0 Komentara\nIzbeglice iz Irana, Avganistana i Pakistana u svojim zemljama nisu mogli da upražnjavaju hrišćansku veru, a sada se masovno pokrštavaju na bazenima u Nemačkoj. “Dojče vele” se pita da li\nKritike EU i UN zbog novih mera prema izbeglicama na Balkanu\nRedakcija 24/02/2016 0 Komentara\nEU i UN su kritikovale nove restrikcije uvedene izbeglicama koje putuju duž glavne migrantske rute preko Balkana, gde su stotine Avganistanaca blokirane i ne mogu da pređu u Makedoniju. “Mi\nRedakcija 19/02/2016 0 Komentara\nSrpska policija će se uključiti i u zaštitu makedonsko–grčke granice, najavio je ministar unutrašnjih poslova Srbije, dok je Austrija počela da ograničava prijem azilanata Srbija šalje policajce da pomognu u\nSlovenija vratila 154 izbeglice u Hrvatsku\nRedakcija 16/02/2016 0 Komentara\nLjubljana – Slovenija je od petka do ponedeljka vratila 154 migranta u Hrvatsku pošto je u subotu pooštrila kriterijume za ulazak u zemlju. Nadležni organi dosledno utvrđuju državu porekla svakog\nRedakcija 10/02/2016 0 Komentara\nŠef predstavništva Visokog komesarijata Ujedinjenih nacija za izbeglice u Srbiji Hans Fridrih Šoder kaže za RTS da se rešenje za migrantsku krizu nalazi u prekidu vatre u Siriji. Dodaje da\nPravi se plan za smeštaj oko 6.000 izbeglica\nRedakcija 09/02/2016 0 Komentara\nVlada Srbije razradjuje plan gde će smestiti oko šest hiljada izbeglica iz ratnih zona zemalja Bliskog istoka, a aktuelan je spisak od 15 do 18 gradova, prenosi list Danas u


Naša misija je da umrežavanjem i programima uspostavimo most poverenja između dijaspore i Srbije.\nNaša vizija je otvoreno srpsko društvo zasnovano na razmeni znanja i iskustva.\nMapiranje i informisanje\nPrepoznavanje visoko-kvalifikovanih pojedinaca i organizacija koje okupljaju ovu ciljnu grupu; rad na poboljšanju komunikacije i povezanosti između Srbije i visoko-kvalifikovanih pojedinaca, sa fokusom na dvosmernu komunikaciju koja podrazumeva razumevanje njihovih potreba i informisanje o prilikama za povratak i/ili saradnju.\nPovezivanje lokalnih partnera iz javnog i privatnog sektora sa dijasporskim inicijativama i pojedincima kroz programe koji su usredsređeni na saradnju i inovacije, uz izgradnju mreže povratnika i članova dijaspore koji stvaraju, istražuju, doprinose društvu u Srbiji.\nPropisi i podsticaji\nIdentifikovanje regulatornih prepreka za povratak i saradnju sa dijasporom i povratnicima radi formulisanja izmena postojećih pozitivnopravnih rešenja i uticaj na izmenu politika koje se tiču povratka i/ili saradnje sa Srbijom uz aktivnu saradnja sa javnim i privatnim sektorom na iniciranju podsticajnih mera za povratnike i za jačanje saradnje sa Srbijom.\nPodržavanje napora i inicijativa da se Srbija predstavi kao destinacija za potencijalna ulaganja dijaspore i povratnika kroz pružanje relevantnih informacija o prilikama i povezivanje zainteresovanih pojedinaca i organizacija sa lokalnim partnerima.\nPromocija uspešnih primera povratnika, dijasporskih organizacija, kompanija i pojedinaca koji su u saradnji sa lokalnim talentima i prilikama uložili u razvoj društva, nauke i privrede u Srbiji.\nZvanična saopštenja za javnost i novosti Tačke povratka u hronološkom redosledu:\nPoziv za zdravstvene radnike


Ljubav jača od korone: U Banjauci je u februaru i martu zaključeno 86 brakova – Novosti Plus\nU Banjauci je u februaru i martu zaključeno 86 brakova, pet manje nego lani u istom periodu, rekla je Srni načelnik Odjeljenja za opštu upravu Sanja Pavlović.\nPavlovićeva je navela da je u ovom periodu ozakonjen samo jedan brak sa stranim državljaninom, gdje je mladoženja bio državljanin Njemačke.\nIz Odjeljenja za opštu upravu su istakli da se brakovi nesmetano sklapaju, ali su zbog virusa korona donesene određene preventivne mjere kojih se svi budući mladenci moraju pridržavati ukoliko žele da sklope brak.\nPavlovićeva je navela da mladenci moraju imati zaštitne rukavice i maske, a da u salu za vjenčanja, pored matičara i odbornika, mogu ući samo četiri osobe, odnosno mladenci i svjedoci-kumovi, te eventualno fotograf.\nOna je napomenula da je neophodno da rastojanje između svatova bude dva metra da bi se spriječilo eventualno širenje zaraze virusom korona.\n← Petrićevac će ove godine dobiti prvi gradski vrtić\nHOROSKOP – Utorak 21. april →


Skupština RS-a predlaže formiranje komisije u vezi sa simbolima RS-a - Klix.ba\nPredsjednik Narodne skupštine Republike Srpske Igor Radojičić potvrdio je danas da će skupštinski zakonodavni i odbor za ustavna pitanja predložiti entitetskom parlamentu na prvoj redovnoj sjednici da se formira posebno radno tijelo koje bi zajedno s drugim institucijama, Vladom, predstavnicima entitetskog predsjednika i Vijeća naroda RS-a ušlo u proceduru u vezi s odlukom Ustavog suda BiH kada su u pitanju simboli RS-a.\n"Analizirali bi se svi potrebni koraci koje bi dalje trebalo preduzeti i odlukom o formiranju tog posebnog tijela bio bi predviđen i rok u kojem bi trebalo da taj odbor ili komisija da Narodnoj skupštini RS-a konkretne prijedloge", kazao je Radojičić u izjavi novinarima u Banjoj Luci.\nIstaknuo je da očekuje da na ovom pitanju, koje je ocijenio kao veoma osjetljivo i traži što širi konsenzus političkih faktora u RS-u, radi temeljno.\n"Ništa se preko noći ne može završiti i to nije pitanje izmjene samo dva člana zakona o grbu, himni i zastavi, već je to pitanje od vitalnog nacionalnog interesa i koje iziskuje temeljitu pripremu, koja traži više vremena, truda i ekspertskog znanja u predlaganju i nalaženju rješanja", kazao je Radojičić.\nPodsjetio je da je u petak održana zajednička sjednica skupštinskih odbora za ustavna pitanja i zakonodavnog odbora, na kojoj je utvrđeno nekoliko zaključaka povodom odluke Ustavnog suda BiH o grbu i himni RS-a.\nZaključeno je da, do donošenja, eventualno, neke drugačije odluke, postojeći simboli RS-a, grb i himna, odlukom Ustavnog suda BiH nisu stavljeni van snage i oni se i dalje mogu primjenjivati dok se ne donesene drugačija odluka.\nDanski sudija će saopćiti presudu za Radovana Karadžića


Vesti online / Sport / / Minesota savladala Lejkese, pa otpustila trenera (VIDEO)\nMinesota savladala Lejkese, pa otpustila trenera (VIDEO)\nKošarkaši Minesote pobedili su Los Anđeles Lejkerse (108:86) posle čega je uprava kluba otpustila trenera Toma Tibodoa.\nTibodo je otpušten sat vremena posle utakmice, posle razočaravajućeg starta sezone. Ekipu će za sada predvoditi pomoćni trener Rajan Sonders, a kao glavni kandidat spominje se Fred Hojberg.\nTibodo je preuzeo Minesotu 2016. godine, posle pet godina u Čikagu.\nMinesotu su predvodili Endru Vigins (28 poena), od kojih je 25 postigao u prvom poluvremenu i Karl Entoni Tauns (28 poena, 18 skokova, četiri blokade).\nU ekipi Lejkersa najefikasniji je bio Lens Stivenson sa 14 poena, dok je Brendon Ingram dodao 13. Ekipa iz Los Anđelesa ima samo jednu pobedu u poslednjih šest utakmica otkako se povredio Lebron Džejms.\nVašington je pobedio Oklahomu (116:98) predvođen Bredlijem Bilom, koji je postigao 25 poena, uz šest asistencija i pet skokova. Dobru partiju u poraženom timu prikazao je Rasel Vestbruk, koji je ostvario 12. "tripl dabl" učinak u sezoni, a 116. u karijeri. On je utakmicu završio sa 22 poena, 15 skokova i 13 asistencija. Pol Džordž postigao je 20 poena, a Džerami Grent 17 za Oklahomu, koja je prekinula niz od tri pobede.\nToronto je pobedio Indijanu (121:105) i prekinuo njen niz od šest pobeda. Osmorica igrača Toronta postigli su dvocifreni broj poena, a najefikasniji je bio Norman Pauel sa 23 poena. Serž Ibaka postigao je 18, a Deni Grin 15 poena. U ekipi Indijane najefikasniji je bio Bojan Bogdanović sa 21 poenom i devet skokova, a Domantas Sabonis postigao je 16 poena uz 11 skokova.\nBruklin je pobedio Čikago (117:100) i ostvario treću uzastopnu pobedu. Netse su predvodili Dianđelo Rasel sa 28 i Demar Kerol sa 20 poena, kao i Džeret Alen sa 19 poena i pest skokova.\nZek Levin bio je najefikasniji u ekipi iz Čikaga (27 poena), a Bobi Portis postigao je 17 poena za 20 minuta.\nSrpski košarkaši Boban Marjanović i Miloš Teodosić nisu igrali u pobedili Los Anđeles Klipersa protiv Orlanda, 106:96. Atlanta je pobedila Majami (106:82) i prekinula niz od tri poraza, a Šarlot je pobedio Finiks (119:113) i naneo mu šesti uzastopni poraz\nKOŠARKA Poraz Klipersa u Dalasu, Denver prvi na Zapadu\nNBA VIDEO: Bjelica i Marjanović slabi u pobedama svojih timova\nNBA Bjelica solidan u rapsodiji Minesote protiv Klivlenda, Marjanović bez minuta, Teo na poštedi\nNBA Svi "srpski" timovi izgubili, Teo nikako da "namesti šut" (VIDEO)


Lazmi četvrti bloker, Tepić deveti asistent\n17.01.2009 · 00:00\nEvroliga je objavila statistike po svim kategorijama nakon prve faze takmičenja. Partizan je je kao ekipa zauzeo 21. mesto sa ukupnim zbirnim indeksom od 699. Crno-beli su prosečno postizali 70.6 poena po utakmici, uz procenat uspešnosti za dva poena 51%, za tri 34%, dok je sa linije slobodnih bacanja prosek bio 70%. Naš klub je zauzeo prvo mesto po broju timskih ofanzivnih skokova – ukupno 133, a u kategoriji skokova su peti sa 354 skoka. Ako se gleda prosek skokova po utakmici, Partizan poziciju deli od drugog do petog mesta sa Makabijem, Barselonom i Nansijem sa po 35 skokova po meču.\nNa prvom mestu je po broju napravljenih ličnih grešaka – 260, dok je nad crno-belim košarkašima ukupno napravljeno 223 faula i po tome se Partizan nalazi na četvrtom mestu. U individualnim kategorijama najviše su se istakli Milenko Tepić i Stefon Lazmi koji su zauzeli visoka mesta u kategorijama najboljih asistentata, skakača i blokera. U kategoriji slobodnih bacanja najuspešniji je bio Drejk Diner iz Avelina koji je ubacio svih 18 slobodnih bacanja na deset mečeva. Aleksandar Rašić zauzeo je 29. mesto sa procenom uspešnosti od 86.36 (19-22). U kategoriji najboljih blokera Stefon Lazmi se našao na visokom četvrtom mestu sa prosekom od 1.6 blokada po meču. Slavko Vraneš našao se na desetoj poziciji sa 12 blokada na deset mečeva, tj 1.2 po utakmici. Prvo mesto zauzeo je Loren Vuds iz Žalgirisa sa prosekom 2.38. Najbolji asistent prve faze Evrolige Teo Papalukas iz iz Olimpijakosa sa 5 asistencija po meču.\nMilenko Tepić se našao među deset najboljih na devetom mestu sa prosekom 3.7, dok je Aleksandar Rašić 26. sa 2.7 dodavanja po utakmici. Najbolji skakač je Loren Vuds sa prosekom od 9 uhvaćenih lopti po meču. Partizanov Stefon Lazmi se nalazi na 12. poziciji sa prosekom od 6.8 skokova, ali se krilni igrač 'crno-belih' nalazi na visokom četvrtom mestu najboljih ofanzivnih skakača sa prosekom od 2.9 skokova u napadu po meču. U kategoriji najboljih strelaca vodi Igor Rakočević iz TAU Keramike sa prosekom od 20 poena po utakmici. Milenko Tepić je 30. sa 12.7 poena po meču. MVP prve faze je Sani Bećirović iz Lotomatike sa prosečnim indeksom uspešnosti od 22.\nMilenko Tepić je najuspešniji crno-beli košarkaš sa prosekom od 14.80 i nalazi se na 21. mestu. Na visokom drugom mestu najuspešnijih realizatora je Partizanov Jan Veseli sa procentom šuta od 83.33. Prvo mesto pripada Lubošu Bartonu koji je ubacio 93.33% šuteva na koš. Najbolji trojkaš je Marko Mordente iz Armanija sa prosekom od 59.38%. Milenko Tepić zauzima 24. mesto sa 43.14%, Petar Božić je mesto ispod njega sa 42.86%, dok je Aleksandar Rašić 38. sa 40% ubačenih trojki. Najveći broj trojki ubacio je Tomas Kelati iz Unikahe – 26 na deset utakmica. Milenko Tepić nalazi se na devetom mestu sa 22 trojke, Uroš Tripković je 11. sa 21 trojkom, dok je Aleksandar Rašić 32. sa 16 ubačenih trojki.


Ambasada UAE: Cilj operacije u Jemenu pomoć narodu - Izazov\nAmbasada UAE: Cilj operacije u Jemenu pomoć narodu\nRadio-televizija Srbije 13. juna 2018. 21:32\nAmbasada Ujedinjenih Arapskih Emirata u Beogradu izdala je saopštenje povodom najnovijih dešavanja na Bliskom istoku, u vezi sa vojnom intervencijom Arapske koalicije koju predvodi Saudijska Arabija i Ujedinjeni Arapski Emirati.\n"Arapska koalicija prepoznaje da tekuće operacije u i oko grada Hodeida predstavljaju značajan humanitarni izazov, te blisko sarađuje sa glavnim agencijama za pružanje pomoći u Jemenu kroz mehanizam humanitarne koordinacije Ujedinjenih nacija kako bi se pomoglo rešavanje potreba civilnog stanovništva", izjavio je za Tanjug ambasador Ujedinjenih Arapskih Emirata u Srbiji, Mubarak Said el Daheri.\nPod nadležnošću legitimne Vlade Jemena, Arapska koalicija sastavljena od vojnih elemenata UAE, Saudijske Arabije i drugih naroda, predvođena je Jemenskom nacionalnom armijom i lokalnim borcima otpora, od kojih su mnogi sa područja Hodeide.\n"Oslobađanje Hodeide i ubrzavanje završetka konflikta će takođe pomoći ponovno usredsređivanje pažnje na borbu protiv (AQAP) Al Kaide i ISIS-a koji predstavljaju ozbiljan rizik za stabilnost Jemena i drugih država koje su na meti ovih ekstremističkih grupa", rekao je ambasador El Daheri.\nUjedinjeni Arapski Emirati i Arapska koalicija nastavljaju svoju snažnu podršku specijalnom izaslaniku Martinu Grifitsu u skladu sa rezolucijom Saveta bezbednosti Ujedinjenih nacija, navodi se u saopštenju Ambasade UAE.\n"Cilj ublažavanje patnji"\nOperacija u okolini Hodeide, kako se navodi, ima za cilj ublažavanje patnje lokalnih civila kao i stvaranje uslova za postizanje dogovora putem pregovora tako što će smanjiti snabdevanje ilegalnim oružjem koje je i podstaklo pobunu.\nNajveća zabrinutost Arapske koalicije, pojašnjava se, jeste rešavanje pogoršane humanitarne krize u Jemenu. Kao posledica korupcije i lošeg upravljanja pod kontrolom Huti pobunjenika, Hodeida i druge luke u Crvenom moru radile su daleko ispod svojih kapaciteta, ozbiljno ograničavajući protok pomoći.\nUjedinjeni Arapski Emirati i Arapska koalicija, kako se ističe, uspešno su poboljšali rad i snabdevanje humanitarnom pomoći u prethodno oslobođenim lukama Aden, Maukala i Moha.\nNakon što luka Hodeida bude osigurana, Ujedinjeni Arapski Emirati i Arapska koalicija već su napravili detaljan plan njene obnove kako bi se odmah povećao protok humanitarne pomoći ka područjima pod kontrolom Huti pobunjenika kao i onim područjima pod legitimnom Vladom Jemena, stoji u saopštenju.\nU skladu sa rezolucijama Saveta bezbednosti UN 2216 i 2286, Arapska koalicija poziva Huti pobunjenike da poštuju svoje obaveze po međunarodnom humanitarnom pravu, da osiguraju bezbednost civila, uključujući i one koji primaju pomoć, da osiguraju poštovanje i zaštitu celokupnom medicinskom i humanitarnom osoblju, kao i da omoguće brzu, bezbednu i neometanu isporuku humanitarne pomoći civilnom stanovništvu, navodi se u saopštenju.\n"Operacije deo šireg konteksta"\nOperacije Arapske koalicije, ukazuje se, deo su "šireg konteksta za suzbijanje iranske regionalne agresije obezbeđivanjem grada Hodeida, jemenske obale Crvenog mora i Bab el Madeba, kako bi zaštitili trgovačke i putničke brodove od iranskih projektilskih napada i miniranja od strane Huti pobunjenika".\nOvo je, navodi se, rastuća opasnost koja preti slobodnoj plovidbi, trgovini i protoku humanitarne pomoći kroz region. Preko 60 trgovačkih i putničkih brodova kreće se ovim potezom svakog dana, a trećina svetske trgovine naftom prolazi kroz ovu zonu Crvenog mora na svom putu prema ili iz Sueckog kanala.\nKako se ističe, osiguravanje ovog područja takođe će blokirati ilegalne isporuke iranskog oružja Hutima koje zapravo ovim produžuju i produbljuju konflikt.\nSkorašnji izveštaji su, napominje se, povezali Iran sa isporukama bespilotnih letelica, lakog naoružanja, dron-čamaca i ostalog naoružanja, kao i sa drugim oblicima pružanja pomoći koja direktno krši rezolucije 2216 i 2231 Saveta bezbednosti Ujedinjenih nacija.\n"Arapska koalicija apeluje na druge narode i sve zainteresovane strane da podrže ovaj proces političke tranzicije kao i da pomognu u obezbeđivanju najvažnijih potreba stanovnika Jemena", zaključuje se u saopštenju Ambasade UAE.\nTRAGEDIJA U TRŽNOM CENTRU: Ljudi skakali iz zapaljene zgrade, ima poginulih\nTramp: Luda Nensi; Pelozi: Pomozite mu zbog dobrobiti zemlje\nNapadi na džamije u Avganistanu i Pakistanu, ima žrtava\nIzrael: Hiljade evakuisane zbog požara (FOTO)\nGlasanjem u Irskoj počeo drugi dan izbora za Evropski parlament\nPompeo: “Huavej“ lagao o saradnji sa kineskom vladom\nŠpanski parlament suspendovao četiri katalonska poslanika izabrana iz…


U okviru plenuma, u ponedeljak, 4. maja, u Kongresnom centru „Master“ Novosadskog sajma, prisutnima se obratio gradonačelnik Novog Sada, Miloš Vučević.\n- Novi Sad ove godine, kao mesto gde se održava Generalna skupština Konferencije evropskih Crkava dobija još jednu potvrdu da je prepoznat kao mesto multikonfesionalnosti i multikulturalnosti. Evropska prestonica kulture kao mesto, grad, u kome se vekovima unazad gaji i čuva, neguje jedan suživot različitih vera, različitih nacija, rekao je između ostalog Vučević.\nKonferencija evropskih Crkava je osnovana 1959. godine i ima kancelarije u Briselu i Strazburu. Predstavlja međunarodnu organizaciju koja posreduje u međureligijskom dijalogu i zastupa interese crkava pred međunarodnim institucijama kao što su Evropska Komisija i Evropski Parlament. Broji 114 pravoslavnih, protestantskih, anglikanskih i starokatoličkih crkava iz svih zemalja Evrope, kao i još četrdeset nacionalnih saveta crkava i organizacija u partnerstvu.